कलाकार फक्त अभिनय क्षेत्रातच कार्यरत असतात असा जर तुमचा समज असेल तर तसं नाहीये . अभिनय क्षेत्रासोबतच कलाकारांचं इतरही मार्गांनी अर्थार्जन सुरु असतं . आता सलमान खानचंच उदाहरण घ्या ना . विविध मार्गांनी सलमानचं अर्थार्जन सुरुच असतं . ‘डीएनए’ या वेबसाइटने दिलेल्या माहितीनुसार सध्याच्या घडीला सलमान त्याच्या एका प्रॉपर्टीमधून दरमहा ८० लाख रुपये कमवणार असल्याचं म्हटलं जात आहे . वांद्रे येथील लिंकिंग रोडजवळील सलमानची २ हजार १४० चौरस फुटांची प्रॉपर्टी आहे . सध्याच्या घडीला ती प्रॉपर्टी ‘फ्युचर ग्रुप’ला भाडेतत्वावर दिली असून , ती ‘बिग बाजार’च्या मालकीची आहे . याच प्रॉपर्टीमधून सलमानला दरमहा ८० लाख रुपये मिळणार असून , ६० महिन्यांसाठी ही जागा भाडेतत्वावर देण्यात आली आहे . पहिल्या पाच वर्षांसाठी या जागेवर ८० लाख रुपयांचं भाडं असून त्यानंतर या जागेच्या भाड्यात वाढ करण्यात येणार असून ८९ . ६ लाख रुपये इतकं भाडं आकारलं जाणार आहे . काही दिवसांपूर्वीच या जागेची गणितं मांडण्यात आली असल्याचं म्हटलं जात आहे . वाचा : …म्हणून कटप्पाच्या मुलीने लिहिलं मोदींना भाईजान सलमानच्या या प्रॉपर्टीमध्ये ६०९ . ३५ चौरस फुटांचं बेसमेंट , ३७३ . २१ चौरस फुटांचा तळमजला , ५७९ . ६१ चौरस फुटांचा पहिला मजला आणि ५७८ . ५४ चौरस फुटांचा दुसरा मजला अशी एकंदर प्रॉपर्टी आहे . या इमारतीचं नाव अद्यापही समोर आलं नाहीये . १२० कोटी रुपयांना सलमानने ही प्रॉपर्टी २०१२ मध्ये विकत घेतली होती . या जागेवर नवं बांधकाम होण्याआधी इथे जवळपास १६ फ्लॅट्सची एक सोसायटी होती . दरम्यान , सलमानशी संलग्न कोणत्याही व्यक्तीकडून या डीलबद्दलची माहिती देण्यात आली नाहीये .


रिलायन्स जिओ आणि त्याबरोबरच बाजारात सुरु असलेल्या स्पर्धेत आपला टिकाव लागावा यासाठी टेलिकॉम कंपन्या एकाहून एक ऑफर्स जाहीर करत आहेत . जिओ आणि एअरटेलने नुकतेच आपल्या काही प्लॅनमध्ये बदल केल्यानंतर आता व्होडाफनही या स्पर्धेत उतरली आहे . देशातील दुसरी मोठी टेलिकॉम कंपनी म्हणून ओळखल्या जाणाऱ्या व्होडाफोनतर्फे कायमच आपल्या यूजर्सना विविध प्लॅन्स देऊन खूश केले जाते . व्होडाफोनने आपले दोन नवीन प्लॅन प्रीपेड ग्राहकांसाठी सादर केले आहेत . या प्लॅनची किंमत १५१ आणि १५८ रुपये ठेवण्यात आली आहे . १५८ रुपयांच्या प्लॅनमध्ये ग्राहकांना अनलिमिटेड कॉलिंगबरोबरच २८ जीबी ३ जी आणि ४ जी डेटा मिळेल . कॉलिंगच्या बाबतीत अनलिमिटेड म्हटले असेल तरीही २५० मिनिटे बोलता येईल असे सांगण्यात आले आहे . त्याचबरोबर युजर १ आठवड्यात १ हजार मिनिटांहून अधिक व्हाईस कॉलिंग करू शकणार नाही . या प्लॅनची व्हलीडिटी २८ दिवसांची आहे . गरजेनुसार महिन्याभरात तुम्ही तुमच्या सोयीनुसार या डेटाचा वापर करु शकता . दुसरा प्लॅन १५१ रुपयांचा आहे . यात २८ दिवसात अनलिमिटेड कॉलिंगबरोबरच रोज रोज १ जीबी ४ जी किंवा ३ जी डेटा देण्यात येणार आहे . या प्लॅनमध्ये तुम्ही दर दिवसाला १ जीबीहून अधिक डेटा वापरू शकणार नाही . सध्या हा प्लॅन केरळमध्ये सुरु असला तरी येत्या काळात तो इतर सर्कलमध्येही सुरु होईल असे सांगण्यात आले आहे .


बॉलिवूड महानायक अमिताभ बच्चन आणि मिस्टर परफेक्शनिस्ट आमिर खान स्टारर ' ठग्स् ऑफ हिंन्दुस्थान ' या सिनेमाची चर्चा बऱ्याच दिवसापासून होती . अभिनेत्री कॅटरिना कैफ आणि फातिमा सना शेख यांच्याही सिनेमातच प्रमुख भुमिका आहेत . सिनेमाचा लोगो व्हिडीओ नुकताच प्रदर्शित झाला आहे . सिनेमातून युध्द आणि रणनिती यांचा अनुभव घेता येईल . सिनेमातील पात्र हे पुरातन काळातील आहेत . ध्वज , राजवाडे , तलवारी , भाले यांचे दर्शन हा लोगो व्हिडीओ बघितल्यावर होईल . व्हिडीओला दिलेले संगीतही युध्द , राजा - महाराजे , दरबार , इतिहास या गोष्टींना शोभणारे आहे . येत्या दिवाळीत 8 नोव्हेंबरला ' ठग्स् ऑफ हिंन्दुस्थान ' प्रदर्शित होणार आहे . यशराज या बिग बजेट बॅनरखाली सिनेमा बनला आहे . विजय कृष्ण आचार्य यांनी सिनेमाचे दिग्दर्शन केले आहे . आमिर खानने लोगो व्हिडीओ ट्विट केला आहे .


व्हॉट्स अॅप या सर्वाधिक वापरल्या जाणाऱ्या मेसेजिंग अॅप्सवर गेल्या वर्षभरात नवनवीन फीचर्स आले . या फीचर्समुळे व्हॉट्स अॅप वापरणं अधिक सुलभ आणि सोप्पं झालं . आता नविन वर्षांत व्हॉट्स अॅप वापरणं अधिक सुलभ व्हावं यासाठी व्हॉट्स अॅप आणखी काही फीचर्स आणणार आहे . या फीचर्सची चाचणी सुरू आहे . ही फीचर्स कोणती असतील ते पाहू . Voice to Video Call Switch : वर्षभरापूर्वी व्हॉट्स अॅपनं व्हिडिओ कॉल हे फीचर आणलं होतं . पण , या फीचरमुळे फक्त एकाच व्यक्तींशी बोलता येत होतं . पण , आता एकापेक्षा अधिक व्यक्तींशी व्हिडिओ कॉलद्वारे जोडता येणार आहे . व्हॉट्स अॅप या फीचरची चाचणी करत आहे . Group calls : कॉन्फरन्स कॉलप्रमाणे लवकरच व्हॉट्स अॅपवरदेखील ग्रुप कॉल करता येणार आहेत . व्हॉट्स अॅपवर अनेकांचे ग्रुप्स असतात . त्यामुळे ग्रुप्समध्ये महत्त्वाच्या विषयावर चर्चा करण्यासाठी याचा फायदा होणार आहे . instagram Stories on WhatsApp : इन्स्टाग्राम स्टोरीदेखील लवकरच व्हॉट्स अॅपवर शेअर करता येणार आहे . यापूर्वी इन्स्टाग्रामची स्टोरी फेसबुकवर शेअर करता येत होती . पण आता या स्टोरी स्टेटस म्हणून व्हॉट्स अॅपवर ठेवता येणार आहेत . या तिन्ही फीचर्सची सध्या चाचणी सुरू आहे , पण लवकरच ही फीचर्स व्हॉट्स अॅपवर उपलब्ध होणार आहेत .


रांचीत तिसरी कसोटी आजपासून ; मालिकेत आघाडी घेण्याची दोन्ही संघांना उत्सुकता ; करुण नायरच्या ऐवजी जयंत यादव खेळण्याची शक्यता खेळपट्टीच्या मुद्दय़ावरून खडाजंगी ऐन रंगात आली आहे . बेंगळूरुचा वणवा अजूनही दोन्ही संघांमध्ये धुमसतो आहे . दोन्ही क्रिकेट मंडळांच्या समेटानंतर जरी वरकरणी शांतता दिसत असली , तरी वादळापूर्वीची आहे , हे सहजपणे स्पष्ट होते . त्यामुळे रांचीत गुरुवारपासून सुरू होणाऱ्या तिसऱ्या कसोटीचे महत्त्व वाढले आहे . निर्णय पुनर्आढावा प्रक्रियेनुसार ( डीआरएस ) चुकीच्या पद्धतीने दाद मागण्याच्या निमित्ताने झालेला वाद तूर्तास तरी बाजूला सारला आहे . आता सर्वाचे लक्ष प्रथमच कसोटी क्रिकेटचे यजमानपद सांभाळणाऱ्या झारखंड राज्य क्रिकेट असोसिएशनच्या खेळपट्टीकडे केंद्रित झाले आहे . बोर्डर - गावस्कर करंडक चार कसोटी सामन्यांची मालिका सध्या १ - १ अशी बरोबरीत आहे . त्यामुळे भारताचा माजी कर्णधार महेंद्रसिंग धोनीमुळे क्रिकेटच्या नकाशावर अधोरेखित झालेल्या रांचीतील सामन्यात कोण वरचढ ठरणार , हे उत्सुकतेचे ठरणार आहे . पुण्याच्या पहिल्या कसोटी सामन्याच्या खेळपट्टीवर निकृष्ट दर्जाची खेळपट्टी असा शिक्का बसला आहे , तर बंगळूरुच्या दुसऱ्या सामन्याच्या खेळपट्टीवरही सामनाधिकारी ख्रिस ब्रॉड यांनी किमान अपेक्षेपेक्षा कमी दर्जाची असे ताशेरे ओढले आहेत . सलामीच्या सामन्यात ३३१ धावांनी मानहानीकारक पराभव पत्करल्यानंतर भारतीय संघ ० - १ असा पिछाडीवर पडला होता . मात्र त्यानंतर आत्मविश्वासाने खेळत भारताने बेंगळूरुत अनेपेक्षित विजय मिळवून दाखवला . या कसोटीत ‘डीआरएस’द्वारे दाद मागताना ड्रेसिंग रूमची मदत घेण्याचा प्रयत्न करून ऑस्ट्रेलियन कर्णधार स्टीव्ह स्मिथने वादंग ओढवून घेतले . तिसऱ्या सामन्याच्या दृष्टिकोनातून दोन्ही संघांना चिंता आहे , ती खेळपट्टीची . सध्या दिल्ली येथे झारखंडकडून एकदिवसीय स्पध्रेत खेळणाऱ्या धोनीने येथील खेळपट्टीतज्ज्ञांसोबत ( क्युरेटर ) खेळपट्टीच्या तयारीचा आढावा घेतला होता . ही खेळपट्टी फिरकी गोलंदाजांसाठी नंदनवन ठरू शकेल , असे म्हटले जाते . बुधवारी भारताचे मुख्य प्रशिक्षक अनिल कुंबळे यांनी पूर्व विभागाचे क्युरेटर आशीष भौमिक यांच्यासोबत खेळपट्टीच्या स्वरूपाचा आढावा घेतला . सकाळी खेळपट्टीवर पाणी मारण्यात आले असून , आठवडय़ाभरापूर्वी शहरात तुरळक पावसाच्या सरी पडल्या होत्या . ऑस्ट्रेलियाविरुद्धच्या मालिकेआधीच्या तीन डावांमध्ये भारताने सहाशेहून अधिक धावसंख्या उभारली आहे . मात्र चालू मालिकेत त्यांची फलंदाजी अपेक्षेनुरूप झालेली नाही . भारताच्या एकाही फलंदाजाला अद्याप शतक साकारता आलेले नाही . तीन अर्धशतकांसह लोकेश राहुलने मालिकेत सर्वाधिक धावा केल्या आहेत . भारतीय संघनायक विराट कोहलीला धावांचा दुष्काळ जाणवतो आहे . मागील चार डावांतील कोहलीच्या धावांची एकूण बेरीज ४० झाली आहे . याआधीच्या नऊ कसोटी सामन्यांमध्ये कोहलीने एकूण १४५७ धावा केल्या होत्या . पुण्यातील पानिपतापूर्वी कोहलीच्या नेतृत्वाखाली भारतीय संघ १९ सामन्यांत अपराजित राहिला होता . भारतीय फलंदाजीची मदार चेतेश्वर पुजारा आणि अजिंक्य रहाणेवर आहे . बेंगळूरुत या जोडीने पाचव्या विकेटसाठी ११८ धावांची भागीदारी केली होती . चालू मालिकेतील ती एकमेव शतकी भागीदारी आहे . खांद्याच्या दुखापतीतून सावरलेला सलामीवीर मुरली विजय पुन्हा संघात स्थान मिळवण्याची शक्यता आहे . त्यामुळे अभिनव मुकुंद संघाबाहेर जाऊ शकेल . बोर्डर - गावस्कर करंडकावरील वर्चस्व टिकवण्यासाठी ऑस्ट्रेलियाला उर्वरित मालिकेत एक विजय पुरेसा आहे . वेगवान गोलंदाज मिचेल स्टार्क दुखापतीमुळे मायदेशी परतल्याने ऑस्ट्रेलियाला मोठा धक्का बसला आहे . त्याच्या जागी पॅट कमिन्सचा संघात समावेश करण्यात आला आहे . तो सहा वर्षांनंतर पुनरागमनाच्या प्रतिक्षेत आहे . जॅक्सन बर्ड आणि कमिन्स यापैकी एकाला अंतिम संघात स्थान मिळू शकेल . मिचेल मार्श खांद्याच्या दुखापतीमुळे ऑस्ट्रेलियात परतल्याने अष्टपैलू खेळाडूची जागा रिक्त आहे . ग्लेन मॅक्सवेलचे या स्थानासाठी नाव अग्रणी असले तरी या सहाव्या क्रमांकासाठी अॅश्टॉन अगर आणि मार्कस स्टॉयनिससुद्धा शर्यतीत आहेत . सध्याच्या ऑस्ट्रेलियाच्या संघात समाविष्ट असलेला मॅक्सवेल अबू धाबी येथे नोव्हेंबर २०१४मध्ये आपल्या कारकीर्दीतील अखेरचा कसोटी सामना खेळला होता . स्टॉयनिस गेल्याच आठवडय़ात भारतात आल्यामुळे त्याला संधी मिळण्याची शक्यता कमी आहे . दुसऱ्या कसोटीच्या पहिल्या डावात नॅथन लिऑनने आठ बळी घेण्याची किमया साधली होती . त्याच्याही बोटाला दुखापत झाली असली तरी रांचीत आपल्या ऑफ - स्पिन गोलंदाजीची जादू दाखवण्यासाठी तो उत्सुक आहे . पदार्पणाच्या प्रतीक्षेत असलेला मिचेल स्वीप्सन हे आश्चर्यकारक अस्त्र ठरू शकेल , असा सल्ला माजी संघनायक स्टीव्ह वॉ याने ऑस्ट्रेलियाला दिला आहे . त्यामुळे लेग - स्पिनरचासुद्धा समावेश करून भारताविरुद्ध दुहेरी रणनीती ऑस्ट्रेलिया वापरू शकते . संघ भारत : विराट कोहली ( कर्णधार ) , मुरली विजय , लोकेश राहुल , चेतेश्वर पुजारा , अजिंक्य रहाणे , वृद्धिमान साहा , रविचंद्रन अश्विन , रवींद्र जडेजा , इशांत शर्मा , भुवनेश्वर कुमार , उमेश यादव , करुण नायर , जयंत यादव , कुलदीप यादव , अभिनव मुकुंद . ऑस्ट्रेलिया : स्टीव्ह स्मिथ ( कर्णधार ) , डेव्हिड वॉर्नर , अॅश्टॉन अगर , जॅक्सन बर्ड , पॅट कमिन्स , पीटर हँड्सकोम्ब , जोश हॅझलवूड , उसमन ख्वाजा , नॅथन लिऑन , शॉन मार्श , ग्लेन मॅक्सवेल , स्टीफन ओ’कीफे , मॅथ्यू रेनशॉ , मार्कस स्टॉयनिस , मिचेल स्वीप्सन , मॅथ्यू वेड . सामन्याची वेळ : सकाळी ९ . ३० वाजल्यापासून . थेट प्रक्षेपण : स्टार स्पोर्ट्स १ आणि ३ .


बॉलिवूडचा जिव्हाळ्याचा विषय असणाऱ्या होळीच्या उत्सवात शाहरुख खान अनेकदा रंगात रंगल्याचे पाहायला मिळाले आहे . ‘मोहबते’ चित्रपटातून महानायक अमिताभ बच्चन यांच्यासोबत होळी खेळणाऱ्या बादशहाने नुकत्याच प्रदर्शित झालेल्या ‘रईस’ चित्रपटात पाकिस्तानी अभिनेत्री माहिरा खान हिच्यासोबत होळी खेळली होती . पडद्यावर हटके अंदाजात होळीच्या रंगात रंगलेल्या शाहरुखला बऱ्याच लोकांनी त्याच्या पत्नीसोबत म्हणजेच गौरीसोबत होळीच्या रंगात रंगल्याचे पाहिले नसेल . शाहरुख खान आणि गौरी यांची प्रेम कहाणी जगजाहीर आहे . पण शाहरुख आणि गौरीचा होळी खेळतानाचा व्हिडिओ त्यांच्या प्रेमातील आणखी एक रंग दाखविणारा असाच आहे . शाहरुख आणि गौरी यांच्या नात्याबद्दल सांगायचे तर शाहरुख खान चित्रपटात व्यग्र असल्यामुळे पत्नीला फारसा वेळ देताना दिसत नाही . पण गौरी आणि शाहरुख यांच्या प्रेमातील रंग अजिबात फिका झालेला नाही . शाहरुख जरी त्याच्या कामामध्ये व्यग्र असला तरी दोघांच्या नात्यातील गोडवा पूर्वीसारखाच आहे . लग्नाच्या पंचवीसाव्या वाढदिवसादिवशी शाहरुख त्यांच्या नात्याविषयी म्हणाला होता की , कामातील व्यग्रतेतूनही आमच्यातील नाते नव्या जोडप्याप्रमाणे कायम आहे . आम्ही दोघांनी व्यावसायिक आणि वैयक्तिक आयुष्य वेगळ ठेवलं असून , त्यांना एकत्र करण्याचा कधीच प्रयत्न केला नाही . शाहरुख खान दिग्दर्शक आनंद एल . राय यांच्या आगामी चित्रपटातून प्रेक्षकांच्या भेटीला येणार आहे . या चित्रपटामध्ये तो एक वेगळी व्यक्तिरेखा साकारताना दिसणार आहे . या चित्रपटासाठी शाहरुखची फक्त भूमिकाच नव्हे , तर नायिका देखील वेगळी असणार आहे . आनंद राय यांच्या आगामी चित्रपटामध्ये दीपिका पदुकोण आणि कतरिना कैफ याची वर्णी लागणार असल्याच्या चर्चा होत्या . मात्र राय यांनी या आघाडींच्या अभिनेत्रींना डावलून सोनम कपूरला पसंती दिल्याचे समजते .


‘संजू’ चित्रपटानं कामाईचे अनेक विक्रम मोडले आहेत . ३०० कोटींची कमाई करणारा हा २०१८ मधला दुसरा चित्रपट ठरला आहे . पण याआधी ६ चित्रपटांनी ३०० कोटींची यशस्वी कमाई बॉक्स ऑफिसवर केली आहे . हे चित्रपट कोणते ते पाहुयात . पिके २०१४ साली प्रदर्शित झालेल्या ‘पिके’ या चित्रपटानं ३०० कोटींहून अधिकची यशस्वी कमाई केली . राजकुमार हिरानी या चित्रपटाचे दिग्दर्शक होते . आमिर खान , सुशांत सिंग राजपुत आणि अनुष्का शर्मा यांनी या चित्रपटात प्रमुख भूमिका साकारली होती . ‘पिके’ या चित्रपटाला चीनमध्येही तुफान प्रतिसाद लाभला होता . बजरंगी भाईजान कबीर खान दिग्दर्शित आणि सलमान खानची प्रमुख असलेला ‘बजरंगी भाईजान’ २०१५ मध्ये प्रदर्शित झाला . भारतासह जगभरात या चित्रपटानं ९५० कोटींची कमाई केली . चीनमध्ये प्रदर्शित होणारा हा सलमान खानचादेखील पहिलाच चित्रपट होता . या चित्रपटानं कमाईचे अनेक विक्रम मोडले . सुलतान अली अब्बास जाफर दिग्दर्शित हा चित्रपट २०१६ मध्ये प्रदर्शित झाला होता . जगभरात सर्वाधिक कमाई करणाऱ्या भारतीय चित्रपटांच्या यादीत हा चित्रपट सातव्या क्रमांकावर आहे . अनुष्का शर्मा आणि सलमान खान यांची प्रमुख भूमिका या चित्रपटात आहे . सलमानच्या २०१७ साली प्रदर्शित झालेल्या ‘टायगर झिंदा है’ चित्रपटानंदेखील यशस्वी कमाई केली होती . दंगल या चित्रपटानं चीनमध्ये १४०० कोटींची बक्कळ कमाई केली होती . आमिर खानची प्रमुख भूमिका असलेला हा चित्रपट कुस्तीपटू फोगट कुटुंबावर आधारित आहे . २०१६ मध्ये प्रदर्शित झालेल्या या चित्रपटानं भारतात ३८७ कोटींहून अधिकची कमाई केली होती . पद्मावत वादाच्या भोवऱ्यात सापडलेला पद्मावत हा सिनेमा ३०० कोटींचा गल्ला पार करणारा २०१८ मधला पहिलाच चित्रपट ठरला . या चित्रपटानं जगभरात ५०० कोटींहून अधिकची कमाई केली होती . दीपिका पादुकोन , रणवीर सिंग , शाहीद कपूरची प्रमुख भूमिका या चित्रपटात होती .


भारताच्या एकदिवसीय क्रिकेट संघाचा कर्णधार महेंद्रसिंग धोनी सध्या विशेष फॉर्ममध्ये नसला तरी काल न्यूझीलंडविरुद्ध झालेल्या सामन्यातील एका प्रकारामुळे धोनी सोशल मिडीयावर प्रचंड चर्चेत आला आहे . या सामन्यात धोनीने यष्टीरक्षणाच्या अद्भूत कौशल्याने सर्वांनाच चकित करून सोडले . एरवीही धोनीची फलंदाजी आणि संघ नेतृत्त्वाच्या अनोख्या शैलीचे कौतूक करण्याच्या नादात त्याच्याकडे असणाऱ्या यष्टिरक्षणाच्या कौशल्याकडे साफ दुर्लक्ष झाले , असा आक्षेप अनेक क्रिकेट समीक्षकांकडून घेण्यात येतो . भारतीय क्रिकेटमध्ये महेंद्रसिंग धोनीने यष्टीरक्षणाच्या अनेक नव्या क्लृप्त्या शोधून काढल्या . काही महिन्यांपूर्वीच क्रिकेट विश्वचषकात धोनीच्या चपळ यष्टीरक्षणामुळेच भारताने बांगलादेशच्या तोंडातील विजयाचा घास हिरावून घेतला होता . काल न्यूझीलंडविरुद्धच्या सामन्यातही धोनीच्या या कौशल्याचा प्रत्यय आला . या सामन्यातील ४६व्या षटकात रॉस टेलरने फाइन लेगला फटका मारुन दोन धावा घेण्याचा प्रयत्न केला . पण धवल कुलकर्णीने तेवढ्याच तत्परतेने धोनीकडे चेंडू फेकला . त्यानंतर धोनीने ज्याप्रकारे चेंडू स्टम्पवर अचूकपणे फेकला , ते पाहणे म्हणजे नक्कीच एक दुर्मिळ योग होता . धवल कुलकर्णीने फेकलेला चेंडू धोनीच्या हातात आला तेव्हा त्याची स्टम्पकडे पाठ होती . मात्र , धोनीने पाठमोरा उभा राहूनच हातात आलेला चेंडू स्टम्पवर फेकला . विशेष म्हणजे चेंडूही अचूकपणे स्टम्पवर जाऊन आदळला . त्यावेळी टेलर क्रिझमध्ये पोहचलाच नव्हता . धोनीने वळून चेंडू स्टम्पवर फेकायला वेळ घेतला असता तर टेलर नक्कीच क्रिझमध्ये पोहचला असता . त्यामुळे केवळ धोनीच्या चलाखीनेच टेलरला थेट तंबूत परत जावे लागले . धोनीच्या या करामतीने मैदानावरील खेळाडू आणि मैदानाबाहेरील प्रेक्षक दोघेहीजण अवाक झाले होते . याचा व्हिडिओ सध्या सोशल मीडियावर व्हायरल झाला आहे . धोनीच्या रांचीत भारतीय संघाचा पराभव , किवींनी मालिकेत साधली २ - २ अशी बरोबरी मात्र , या सामन्यात भारतीय संघाला १९ धावांनी पराभव स्विकारावा लागला . न्यूझीलंडच्या २६१ धावांच्या आव्हानाचा पाठलाग करणाऱया भारतीय संघाचा डाव २४१ धावांत संपुष्टात आला . भारतीय संघाकडून अजिंक्य रहाणे याने सर्वाधिक ५७ धावांची खेळी साकारली , तर विराट कोहलीने ४५ धावा केल्या . किवींकडून टीम साऊदीने तीन विकेट्स घेतल्या , तर ट्रेंट बोल्ट आणि नीशाम यांनी प्रत्येकी दोन विकेट्स मिळवल्या . न्यूझीलंडने या विजयासाठी पाच सामन्यांच्या मालिकेत आता २ - २ अशी बरोबरी साधली आहे . त्यामुळे पाचवा आणि अखेरचा सामना निर्णायक ठरणार आहे .


प्रो - कबड्डीत हरियाणा स्टिलर्स या संघाकडून खेळणारा कबड्डीपटू सुरजित सिंह रस्ते अपघातातून थोडक्यात बचावला आहे . मंगळवारी सकाळी ही घटना घडली आहे . सुरजितने आपल्या इन्स्टाग्राम अकाऊंटवर याविषयी माहिती देत आपल्या चाहत्यांना आपण सुखरुप असल्याचं सांगितलं . प्रो - कबड्डीच्या पाचव्या पर्वात सुरजित सिंह हा सर्वोत्कृष्ठ चढाईपटूंपैकी एक मानला जात होता . पदार्पणात हरियाणाच्या संघाकडून खेळताना सुरजितने अनेक सामन्यांमध्ये मोठ्या संघांना पराभूत करण्यात मोठा हातभार लावला होता . याआधी तिसऱ्या आणि चौथ्या पर्वात सुरजित दबंग दिल्ली पाटणा पायरेट्स संघाकडून खेळला होता . चौथ्या पर्वात पाटणा पायरेट्सकडून खेळताना सुरजित सिंहने प्रो - कबड्डीचं विजेतेपद पटकावलं होतं . ३१ जानेवारीपासून हैदराबादमध्ये राष्ट्रीय कबड्डी विजेतेपद स्पर्धा सुरु होत आहे . या स्पर्धेत सुरजित आता भाग घेऊ शकणार आहे .


क्रेडिट रिपोर्ट तपासल्याने तुम्हाला तुमच्या आर्थिक स्वास्थ्याची चांगली माहिती मिळू शकते . सर्व वित्तीय संस्था असेच करतात . प्रत्येक वित्तीय संस्था कोणालाही कर्ज देण्याआधी त्यांची ऋण - पात्रता ठरवण्यासाठी त्यांचा क्रेडिट स्कोअर पाहते . तुमच्या क्रेडिट स्कोअर वरून तुमचा क्रेडिट इतिहास आणि कर्जाच्या परतफेडीची पद्धत कळते आणि याबाबत माहिती क्रेडिट ब्यूरोला तुम्हाला कर्ज देणाऱ्या वित्तीय संस्था पुरवतात . तुमचा क्रेडिट स्कोअर व्यवस्थित आहे किंवा नाही , तसेच वित्तीय संस्थांनी क्रेडिट रेटिंग ब्यूरोला पुरवलेली माहिती अचूक आहे किंवा नाही हे पाहण्यासाठी वेळोवेळी क्रेडिट रिपोर्ट तपासून पाहाणे महत्वाचे आहे . आज पाहूया तुमच्या क्रेडिट रिपोर्टमधील महत्वाची माहिती कुठली असते आणि ती कशा पद्धतीने तपासायला हवी . वैयक्तिक माहिती क्रेडिट रिपोर्टमध्ये तुमचे नाव , लिंग , जन्म तारीख , ईमेल पत्ता आणि दूरध्वनी क्रमांक , पत्ता आणि पॅन क्रमांक अशासारखी वैयक्तिक माहिती असते . ही माहिती रिपोर्टमध्ये अचूक आहे याची खात्री करा . जर हा तपशील चुकीचा असेल , तर अनेक समस्या उद्भवू शकतात . याचा अर्थ तुमची वैयक्तिक माहिती इतर कोणी वापरत आहे ( ओळख - चोरी ) किंवा इतर कोणाची माहिती तुमच्या रिपोर्टमध्ये आलेली आहे . असे लक्षात आल्यास तुमच्या वित्तीय संस्थेशी संपर्क साधून ही माहिती तुम्ही सुधारून घेतली पाहिजे . खात्यांचा तपशील क्रेडिट रिपोर्टमध्ये तुमची सध्याची आणि जुनी सर्व कर्ज खाती वित्तीय संस्थेच्या तपशिलासकट असतात . खाते क्रमांक , कर्जाचा आकडा , कर्जाचा प्रकार , त्या तारखेला उर्वरित कर्जाची रक्कम , कर्ज देण्याची तारीख , व्याजाचा दर , गेल्या ३६ महिन्यांचा परतफेडीचा अहवाल , जामीन ( असल्यास ) ठेवल्याचा तपशील , परतफेडीला उशीर झाला असेल तर त्याची माहिती , जुने कर्ज पूर्ण केल्याचा तपशील आणि परतफेड नाही केल्याचा तपशील इत्यादी माहिती असते . जर रिपोर्टमधील तपशिलात कसलीही तफावत असेल , तर तुम्ही लगेच संबंधित वित्तीय संस्थेशी संपर्क साधून दुरुस्ती करून घेतली पाहिजे . स्कोअरवर कशाचा परिणाम होतो आहे ? क्रेडिट स्कोअर साधारणपणे ३०० ते ९०० दरम्यान असतात आणि जर तुम्ही ७५० चा आकडा ओलांडलात , तर वित्तीय संस्था सहसा कर्ज द्यायला नाही म्हणत नाहीत . जर तुमचा स्कोअर ७५० पेक्षा कमी असेल , तर ज्यामुळे स्कोअर कमी होत आहे त्या कारणांकडे लक्ष द्या . स्कोअर कमी करण्यास कारणीभूत होणारे घटक असतात उशीरा केलेली परतफेड , परतफेड न करणे , परतफेड न केल्यामुळे रद्द झालेले कर्ज इत्यादी . या कारणांची नोंद घ्या आणि स्कोअर वाढवण्यासाठी उपाय करा . वित्तीय संस्थांकडून स्कोअरची चौकशी जेव्हा तुम्ही कर्जासाठी अर्ज करता , तेव्हा वित्तीय संस्था तुमच्या क्रेडिट रिपोर्टचा अभ्यास करून तुमची पात्रता आणि व्याजाचा दर ठरवतात . क्रेडिट रिपोर्टची ही चौकशी , जी वित्तीय संस्था तुमचे आर्थिक स्वास्थ्य पाहाण्यासाठी करतात , त्याला अपरिहार्य चौकशी म्हटली जाते आणि यामुळे तुमचा क्रेडिट स्कोअर खाली येतो . अशा चौकशीनंतर तुमच्या रिपोर्टमध्ये त्या चौकशीची तारीख , कर्जाचा तपशील , कर्जाचा आकडा इत्यादी माहिती असते . अनेक वेळा कर्जासाठी अर्ज केल्याने तुमचा क्रेडिट स्कोअर कमी होतो . म्हणूनच , एखाद्या वित्तीय संस्थेकडून कर्जासाठी नकार आल्यानंतर पुन्हा अर्ज करणे टाळा . कर्जासाठी चौकशी करताना बँकेला अपरिहार्य चौकशी करण्याची परवानगी त्याच परिस्थितीत द्या जेव्हा तुम्ही कर्ज घेण्याचे नक्की ठरवलेले असेल . अशा अधिक चौकशा तुम्ही कर्जासाठी आसुसलेले आहात असे दर्शवू शकेल . आदिल शेट्टी सीईओ , बँकबझार


बॉलिवूडमध्ये सर्वाधिक चर्चेत असलेली जोडी टायगर श्रॉफ आणि दिशा पटानी यांचा व्हेकेशन मोड ऑन झाला आहे असं म्हणायला हरकत नाही . नवीन वर्षाचे स्वागत करण्यासाठी या दोघांनी श्रीलंका हे ठिकाण निवडलं असून नयनरम्य समुद्रकिनाऱ्यावरील त्यांच्या फोटोंची सोशल मीडियावर चांगलीच चर्चा आहे . दिशाचा बिकीनीतील फोटो असो किंवा टायगरचा शर्टलेस , दोघांचाही बोल्ड आणि हॉट अंदाज अनेकांचे लक्ष वेधत आहे . सुट्ट्यांचा मनमुराद आनंद लुटतानाचा एक व्हिडिओदेखील दिशाने पोस्ट केला आहे . PHOTO : नववर्षाच्या शुभेच्छा देताना ‘विरूष्का’चा सेल्फी मूड आपल्या रिलेशनशिपबद्दल दोघांनी जरी उघडपणे कधीच वाच्यता केली नसली तरी अनेकदा या दोघांना एकत्र हँगआऊट करताना पाहिलं गेलं आहे . आगामी ‘बाघी २’ चित्रपटात दिशा - टायगर एकत्र झळकणार आहेत . यांची ऑनस्क्रीन केमिस्ट्री आता प्रेक्षकांना किती आवडते हे पाहणं औत्सुक्याचं ठरेल . या चित्रपटात मनोज वाजपेयी , प्रतीक बब्बर आणि रणदीप हुडा यांच्याही महत्त्वपूर्ण भूमिका असून एप्रिलमध्ये प्रदर्शित होणार आहे .


मैदानात चौफेर फटकेबाजीसाठी ओळख असलेला भारतीय संघाचा माजी क्रिकेटपटू वीरेंद्र सेहवाग सध्या ट्विटरवर आपल्या हटके ट्विट्सने सर्वांचे लक्ष वेधून घेत आहे . क्रिकेट विश्वातील मातब्बर गोलंदाजांच्या चिंधड्या उडवणारा सेहवाग मैदानात जितका आक्रमक होता , तितकाच वैयक्तिक आयुष्यात तो दिलखुलास आहे . सेहवागचे ट्विटर अकाऊंट पाहता त्याच्या याच हटके अंदाजाची प्रचिती येईल . वीरुच्या हजरजबाबी विनोदबुद्धीचे अनेकांनी कौतुक केले आहे . विविध क्रिकेटपटूंच्या वाढदिवशी आपल्या खास शैलीत त्यांना शुभेच्छा देणाऱया वीरूने आपल्या पत्नीच्या वाढदिवशी देखील अनोख्या पद्धतीत शुभेच्छा दिल्या . वीरूच्या पत्नीचा आज वाढदिवस असून त्याने # 16December हा हॅशटॅग वापरून तुझ्या वाढदिवसाच्या नावाने याआधीच एक बॉलीवूड चित्रपट प्रदर्शित झाल्याचे ट्विटमध्ये नमूद केले आहे . याशिवाय , नोटबंदीच्या निर्णयावरही भाष्य करत सेहवागने ‘सच्चा प्यार और सो का नोट मुश्किल से मिलता है’ , असे ट्विटकरून पत्नीला वाढदिवसाच्या हटके शुभेच्छा दिल्या . यात वीरूने आपल्या पत्नीसोबतचा फोटो देखील शेअर केला आहे . वाचाः सेहवागकडून कोहलीला नाव बदलण्याचा सल्ला ! नुकतेच सेहवागने विराट कोहलीचे कौतुक करत त्याचे नाव आता बदलून ‘बादल’ ठेवण्याची गरज असल्याचे म्हटले . विराट कोहलीने सध्या दमदार फॉर्मात असून प्रतिस्पर्धी संघांनी त्याचा धसकाच घेतला आहे . त्यामुळे आपल्या वादळी खेळीने प्रतिस्पर्धी खेळाडूंच्या नाकी नऊ आणणाऱया विराटने आता नाव बदलण्याचा विचार करायला हवा , असे मिश्किल ट्विट केले होते . वाचाः क्रिकेट चाहत्यांच्या गळ्यातील ताईत असलेल्या वीरूचा ‘फेव्हरेट’ कोण ?


‘ओम शांति ओम’ या चित्रपटातून बॉलिवूडमध्ये पदार्पण करणारी अभिनेत्री दीपिका पदुकोणने तिचा स्वतःचा असा एक वेगळा चाहतावर्ग निर्माण केला आहे . विविध धाटणीच्या चित्रपटांद्वारे प्रेक्षकांची मनं जिंकणाऱ्या या अभिनेत्रीच्या चाहत्यांचा आकडा दिवसेंदिवस वाढतच आहे . आता तर दीपिकाने हॉलिवूडमध्ये पदार्पण करत आंतरराष्ट्रीय पातळीवरही स्वतःची छाप पाडली आहे . दीपिकाच्या प्रसिद्धीचा , तिच्या सौंदर्याचा अनेकांनाच हेवा वाटतो . त्यामुळे चाहत्यांचं हे प्रेम आणि आपल्याबद्दल असणारे हे कुतूहल पाहता दीपिकाने एका व्हिडिओद्वारे तिच्या निरोगी स्वास्थ्याबद्दल माहिती दिली . ‘केलॉग्स स्पेशल के’च्या एका जाहिरातीमध्ये दीपिकाने तिच्या सुडौल बांध्याचेही रहस्य उलगडले आहे . चित्रपटांमध्ये येण्यापूर्वी दीपिकाने काही जाहिरातींमध्येही काम केले होते . सध्या चित्रपटांतून झळकणारी ही मस्तानी जाहिरातीद्वारेही विविध रुपांत प्रेक्षकांच्या भेटीला येत आहे . त्यापैकीच तिचे हे एक रुप . अभिनेत्रींचा सुडौल बांधा आणि त्यांचे सुदृढ शरीर पाहिले की त्यामागे नेमके काय गुपित दडलेले असेल , असाच प्रश्न अनेकांनाच पडतो . मग सुरुवात होते ती म्हणजे तर्कवितर्कांची . ती अभिनेत्री किंवा अभिनेता नेमकं काय खात असतील ? त्यांचं डाएट कसं असेल . . ? हे सारे प्रश्न बऱ्याच जणांच्या मनात घर करत असताना आता दीपिकाने यावरुन पडदा उचलला आहे . सोशल मीडियावरही दीपिकाची ही जाहिरात बरीच गाजतेय . दरम्यान , सध्या दीपिका ‘पद्मावती’ या आगामी चित्रपटाच्या चित्रिकरणात व्यग्र असून , यामध्ये ती राणी पद्मावतीच्या भूमिकेत झळकणार आहे . संजय लीला भन्साळी दिग्दर्शित या चित्रपटामध्ये दीपिकासोबतच अभिनेता रणवीर सिंग आणि शाहिद कपूरसुद्धा महत्त्वाच्या भूमिकेत दिसणार आहेत . या चित्रपटाच्या निमित्ताने भन्साळी पुन्हा एकदा दीपिका - रणवीरची जोडी प्रेक्षकांच्या भेटीला आणत आहेत . त्यामुळे प्रेक्षकांमध्ये या चित्रपटाबाबत उत्सुकता पाहायला मिळत आहे . गेल्या काही दिवसांपासून या चित्रपटाच्या वाटेत येणाऱ्या अडचणी पाहता भन्साळी सध्या चित्रपटाच्या बाबतीच जास्तच सावधगिरी बाळगत असल्याचे दिसते .


बॉलीवूडमधील ज्येष्ठ अभिनेत्री शबाना आझमी या त्यांच्या स्पष्टवक्तेपणासाठी ओळखल्या जातात . पण त्यांच्या कामाच्या बाबतीतही त्या तितक्याच जागरुक आणि निस्सिम आहेत . त्यांना कामात कोणतीही हयगय केलेली चालत नाही . आपल्या कामाप्रती त्या किती तत्पर आहेत याचा अनुभव नुकताच सर्वांना आला . एका टीव्ही मालिकेकरिता त्यांनी काहीही न खाता सलग आठ तास चित्रीकरण केले . सध्या झी वाहिनीवरील ‘अम्मा’ या मालिकेत शबाना आझमी मुख्य भूमिका साकारत आहेत . याच मालिकेतील एका विशेष दृश्याकरिता त्यांना आठ तास सलग काहीही न खातापिता काम करावे लागले . विशेष म्हणजे हे दृश्य चित्रीत करण्याकरिता शबाना यांना तिस - या मजल्यावर शूटींग करायची होती . तिथे एसी किंवा पंख्याचीही व्यवस्था नव्हती . तसेच , हवा आतबाहेर जावी याकिरता खिडकीचीही सोय नव्हती . या परिस्थितीतच त्यांनी आपले काम पूर्ण केले . शबाना म्हणाल्या की , हा माझा आतापर्यंतचा सर्वात कठीण सीन होता . जिथे आम्ही शूट करत होतो तिथे हवा येण्या जाण्यासाठी जागाच नव्हती . त्या ठिकाणी इतकं उकडत होत की हाताचा पंखा करावा लागत होता . आम्हाला हा सीन पूर्ण करण्यासाठी आठ तास लागले . शेवटी काम चांगल्या पद्धतीने पूर्ण होणं महत्त्वाच आहे . ‘एक माँ जो लाखों के लिए बनी अम्मा’ या मालिकेत शबाना आझमी ‘माफिया क्वीन’ची भूमिका साकारत आहेत . सदर मालिकेने काही दिवसांपूर्वीच लीप घेतला . याआधी उर्वशी शर्मा ‘अम्मा’ ही व्यक्तिरेखा साकारत होती . पण मालिकेने लीप घेतल्याने तिला वयस्कर व्यक्तिरेखा साकारण्याची इच्छा नव्हती . याच कारणामुळे तिने ही मालिका सोडली होती . उर्वशीने ही मालिका सोडल्याने तिच्या जागी शबाना यांना घेण्यात आले . ‘अम्मा’ या मालिकेतून एकीकडे एका मुस्लीम कुटुंबात जन्माला आलेल्या मुलीचा माफिया क्वीन म्हणून झालेला प्रवास उलगडण्यात आला आहे तर दुसरीकडे हीच माफिया क्वीन त्या काळी मुंबईतील चाळींमधून दहशतीखाली जगणाऱ्या समाजासाठी कसा आधारस्तंभ ठरली याची कथाही पाहायला मिळते .


कर्णधार स्मिथच्या नाबाद शतकाच्या जोरावर ऑस्ट्रेलियाने पहिल्या ॲशेस कसोटीत इंग्लंडवरील दडपण आणखी वाढवत पकड घेतली . २६ धावांची वरकरणी अल्प ; पण मानसिकदृष्ट्या बहुमोल ठरणारी आघाडी घेतल्यानंतर त्यांनी इंग्लंडची २ बाद ३३ अशी दुरवस्था केली . ४ बाद १६५ वरून कांगारूंनी ३२८ धावांपर्यंत घोडदौड केली . इंग्लंडच्या गोलंदाजांना कांगारूंच्या शेपटाने भंडावून सोडले . यात कमिन्सचा वाटा महत्त्वाचा होता . उपाहारास कांगारूंची ७ बाद २१३ अशी दुरवस्था होती . पहिल्या सत्रात त्यांना तीन विकेट गमावून केवळ ४८ धावांची भर घालता आली . यात स्मिथने ६४ वरून ८१ पर्यंत मजल मारली होती . दुसऱ्या सत्रात मात्र कांगारूंनी पारडे फिरविले . आठव्या विकेटसाठी स्मिथ - कमिन्स यांनी ६९ धावांची भर घातली . संक्षिप्त धावफलक इंग्लंड : ३०२ व १६ षटकांत २ बाद ३३ ( कुक ७ , व्हिन्स २ , मार्क स्टोनमन खेळत आहे १९ , ज्यो रूट खेळत आहे ५ , हेझलवूड २ - ११ ) वि . ऑस्ट्रेलिया ः १३० . ३ षटकांत सर्वबाद ३२८ ( स्टीव स्मिथ नाबाद १४१ - ५२१ मिनिटे , ३२६ चेंडू , १४ चौकार , शॉन मार्श ५१ , पॅट कमिन्स ४२ - १३० मिनिटे , १२० चेंडू , ५ चौकार , १ षटकार , हेझलवूड ६ - २५ चेंडू , लायन ९ - २२ चेंडू , जेम्स अँडरसन २ - ५० , स्टुअर्ट ब्रॉड ३ - ४९ , मोईन अली २ - ७४ )


भारत आणि ऑस्ट्रेलिया यांच्यातील कसोटी मालिका भारताच्या २ - १ अशा विजयानिशी संपली . मालिकेपूर्वी , मालिका सुरू असताना ऑस्ट्रेलियाच्या खेळाडूंपासून ते क्रिकेट मंडळापर्यंत , माजी खेळाडूंपासून ते प्रसारमाध्यमांनी भारताचा कर्णधार विराट कोहलीवर टीकेची झोड उठवली होती . आता मालिका संपली तरी कोहलीला लक्ष्य करण्याची एकही संधी हे सारे अजून सोडताना दिसत नाही . आता ‘कोहलीद्वेष्टय़ा’ ऑस्ट्रेलियन प्रसारमाध्यमांनी तो हिणकस आणि अहंकारी आहे , असे म्हणत पुन्हा एकदा बोचरी टीका केली आहे . ऑस्ट्रेलियाचे प्रशिक्षक डॅरेन लेहमन यांनाही कोहलीचे वक्तव्य आवडले नाही . दुसरीकडे चौथ्या आणि निर्णायक कसोटी सामन्यात भारताला विजय मिळवून देणाऱ्या अजिंक्य रहाणेची स्तुती करताना ऑस्ट्रेलियाचे माजी कर्णधार इयान चॅपेल यांनी कोहलीला डिवचत ‘फोडा आणि राज्य करा’ ही कूटनीती अवलंबली आहे . कोहली हिणकस आणि अहंकारी ; ऑस्ट्रेलियाच्या प्रसारमाध्यमांकडून टीका ऑस्ट्रेलियाच्या क्रिकेटपटूंशी यापुढे मैत्री करणार नाही , असे वक्तव्य भारताचा कर्णधार विराट कोहलीने मंगळवारी केले होते . त्याच्या या वक्तव्यावर ऑस्ट्रेलियाच्या प्रसारमाध्यमांनी कडाडून टीका केली आहे . कोहली हा अहंकारी तर आहेच , पण तो हिणकसही आहे , अशी टीका ऑस्ट्रेलियाच्या वर्तमानपत्रांनी केली आहे . कोहलीने मालिकेनंतर ऑस्ट्रेलियाच्या खेळाडूंना बीअर पिण्यासाठी आमंत्रण दिले होते , यावरही प्रसारमाध्यमांनी टीका केली . ‘डेली टेलिग्राफ’ या वर्तमानपत्राने ‘बीअरगेट : कोहलीचा नवीन दर्जाहीन प्रयोग’ असा मथळा छापला आहे . ‘‘मालिकेनंतर कोहलीने प्रतिस्पध्र्याबरोबर हस्तांदोलन करून यापुढचा विचार करायला हवा होता . पण तो एका लहान मुलासारखा वागतो . कोहली हा अहंकारी आहे , ’’ असे ‘डेली टेलिग्राफ’ने म्हटले आहे . ‘दी ऑस्ट्रेलियन’ या वर्तमानपत्राने म्हटले आहे की , ‘‘जर या मालिकेतील दोन्ही संघांचा दर्जाच वाईट असता तर मालिकेनंतर स्मिथने भारतीय संघाला मद्यपान करण्यासाठी बोलावले नसते . ’’ ‘हेराल्ड सन’ या वर्तमानपत्राने म्हटले आहे की , ‘‘मालिकेनंतर स्टीव्हन स्मिथने आपल्या कृत्यांबद्दल माफी मागितली . कोहलीनेही आता माफी मागायला हवी . ’’ काळजीपूर्वक वक्तव्ये करायला हवीत - टेलर सध्याच्या घडीला खेळाडू एकमेकांविरोधात आणि एकत्रितपणेही खेळताना पाहायला मिळतात . त्यामुळे आपण काळजीपूर्वक वक्तव्ये करायला हवीत . चांगली कामगिरी केलेला संघ जिंकतो , तर जास्त चांगली कामगिरी न करू शकलेला संघ पराभूत होतो ; पण यापेक्षाही बऱ्याच गोष्टी मोठय़ा असतात . एक कर्णधार या नात्याने मालिकेनंतर प्रतिस्पर्धी संघाशी चांगली वागणूक ठेवायला हवी , असे ऑस्ट्रेलियाचे माजी कर्णधार मार्क टेलर यांनी सांगितले . कोहलीने सचिन तेंडुलकरकडून शिकायला हवे - लॉइड मैदानात आणि मैदानाबाहेर कसे वर्तन करायला हवे , हे विराट कोहलीने भारताचा माजी महान क्रिकेटपटू सचिन तेंडुलकरकडून शिकायला हवे . कोहलीने शांतपणे बसून एकदा सचिनच्या वर्तनाचा विचार करायला हवा आणि त्यानंतर वक्तव्य करायला हवे , असे इंग्लंडचे माजी क्रिकेटपटू डेव्हिड लॉइड यांनी सांगितले . खेळताना किती माणसे कमवता , हेदेखील महत्त्वाचे - जोन्स खेळ हा फक्त विजय - पराजय यावर अवलंबून नसतो , हे कोहलीने शिकायला हवे . त्याचबरोबर खेळताना तुम्ही किती माणसे कमवता , हेदेखील महत्त्वाचे असते , असे ऑस्ट्रेलियाचे माजी क्रिकेटपटू डीन जोन्सने सांगितले . कोहलीच्या वक्तव्यावर लेहमनही नाराज ऑस्ट्रेलियाचे प्रशिक्षक डॅरेन लेहमनही भारताचा कर्णधार विराट कोहलीच्या वक्तव्यावर नाराज झाले आहेत . कोहलीच्या वक्तव्याने मी निराश झालो असलो तरी त्याचे हे वैयक्तिक मत आहे , असे लेहमन यांनी सांगितले . ‘‘कोहलीने जे ऑस्ट्रेलियाच्या क्रिकेटपटूंबाबत वक्तव्य केले त्याच्याशी भारतीय संघ सहमत असेल , असे मला वाटत नाही . अजिंक्य रहाणेच्या नेतृत्वाने मला प्रभावित केले आहे . माझ्या मते तो एक हुशार कर्णधार आहे , ’’ असे लेहमन म्हणाले . मालिकेबाबत लेहमन म्हणाले की , ‘‘आम्ही चांगला खेळ केला , पण भारताने आमच्यापेक्षा जास्त चांगला खेळ केला . चौथ्या कसोटी सामन्यात आमच्याकडून शंभर धावा कमी झाल्या . काही कसोटी सामन्यांमध्ये आमच्याकडून निराशाजनक कामगिरी झाली . एकंदरीत या मालिकेतून आम्हाला बरेच काही शिकायला मिळाले आहे . ’ रहाणेसारखा हंगामी कर्णधार मिळणे हे भारताचे सुदैव – चॅपेल नवी दिल्ली : विराट कोहली आणि अजिंक्य रहाणे यांच्या नेतृत्वशैलीमध्ये बराच फरक आहे . स्वतःमधील आक्रमकता राखत अजिंक्यने ज्या पद्धतीने नेतृत्व केले ते पाहता त्याच्यासारखा हंगामी कर्णधार मिळणे , हे भारताचे सुदैव आहे , असे मत ऑस्ट्रेलियाचे माजी कर्णधार इयान चॅपेल यांनी व्यक्त केले आहे . ‘‘अजिंक्यसारखा कर्णधार मिळणे , ही भारतासाठी फार महत्त्वाची गोष्ट आहे . त्याने आपल्यावर सोपवलेली जबाबदारी चोख निभावली . या परिस्थितीत नेतृत्व करणे सोपे नव्हते , कारण जो जायबंदी झालेला कर्णधार आहे त्याची शैली भिन्न असते आणि त्यामुळे आपण नेमका कशा पद्धतीने संघ हाताळायला हवा , हा प्रश्न पडू शकतो . त्या वेळी आपल्या कर्णधाराच्या शैलीनुसारच आपण नेतृत्व करायचे , की स्वतःची शैली वापरायची , हे ठरवायचे असते . रहाणेने स्वतःमधील आक्रमकता कायम ठेवत उत्तम पद्धतीने नेतृत्व केले , ’’ असे चॅपल म्हणाले . ते पुढे म्हणाले की , ‘‘शांतपणे नेतृत्व करत अजिंक्यने त्याच्यामधील आक्रमकताही दाखवली . एक कर्णधार म्हणून संघातील खेळाडूंवर तुम्ही विश्वास दाखवायचा असतो आणि त्यांच्या पाठिंब्याने मार्गक्रमण करायचे असते . ते अजिंक्यकडून पाहायला मिळाले . ’’


मेंदूत मेदाचे विशिष्ट रेणू साठल्याने कंपवाताची ( पार्किन्सन ) सुरुवातीची लक्षणे दिसत असतात असे एका अभ्यासात दिसून आले आहे . यातून पार्किन्सनचा प्रादुर्भाव होण्याची शक्यता ओळखता येऊ शकते तसेच लवकर उपचार सुरू करता येतात . पार्किन्सन हा रोग मेंदूचा ऱ्हास झाल्याने होतो . त्यात मेंदूच्या पेशी खूपच कमी होतात . डोपॅमाइन न्यूरॉनची संख्या घटणे हे त्याचे वैशिष्टय़ असते . मेंदूतील सबस्टॅशिया नायग्रा या भागात हालचाल प्रारंभाचा संबंध असतो त्यावर यामुळे परिणाम होतो . आतापर्यंत या चेतापेशीं गमावणे हे अल्फा सायन्युक्लीन हे प्रथिन साचण्यास कारण ठरत होते . गेल्या पंधरा वर्षांत संशोधकांनी जो अभ्यास केला त्यानुसार लायसोमल साठवणीशी संबंधित गॉशर डिसीजशी पर्यायाने ग्लुकोसेरेब्रोडिज या जनुकाशी पार्किन्सनचा संबंध जोडला गेला आहे . ग्लुकोसेरेब्रोडिज म्हणजे जीबीए जनुक हे मेदाचे विघटन करणारी वितंचके तयार करते पण काही जणांमध्ये ‘गॉशर डिसीज’ नसतानाही जनुकांची एक सदोष आवृत्ती येते त्यामुळे पार्किन्सन होण्याची शक्यता ७ ते १० पट वाढते याचा अर्थ मेंदूत मेदाचे साचणे हे त्याचे कारण असते . ग्लायकोस्फिनगोलिपिडस हे सबस्टॅनशिया नायग्रा भागात साचतात . असे हार्वर्ड मेडिकल स्कूलचे ओल आयझ्ॉकसन यांनी म्हटले आहे . वयपरत्वे हानी होऊन कंपवात म्हणजे पार्किन्सन होतो हे खरे असलेतरी त्यात मेद साचणे हे कारण असते . वयानुसार मेद वाढतो तसाच तो जनुकीय दोषानेही वाढतो असा याचा अर्थ आहे . मेदामुळे चेतापेशीत गुंतागुंत निर्माण होते . ती लक्षात आली तर पार्किन्सनचे निदान लवकर करता येते . मेंदूतील मेदबदलांवर तातडीने इलाज केल्यास या रोगावर मातही करता येऊ शकते असे पेनी हॅलेट या शोधनिबंध लेखकाचे म्हणणे आहे .


तालिबानमधील धर्माध शक्तींच्या विरोधात लढा देऊन तिथल्या मुलींसाठी शिक्षणाची दारे खुली करणाऱ्या मलाला युसुफझाईची प्रेरणादायी कथा आता मोठ्या पडद्यावर पाहायला मिळणार आहे . ‘गुल मकई’ असं या चित्रपटाचं नाव असून नुकताच त्याचा मोशन पोस्टर प्रेक्षकांच्या भेटीला आला आहे . ‘गुल मकई’च्या मोशन पोस्टरमध्ये एक महत्त्वाकांक्षी तरुणी पाहायला मिळते . तिच्या हातातील पुस्तकाला आग लागल्याचं पाहायला मिळतंय . ‘जिहाद आणि धर्माच्या नावाखाली जेव्हा तालिबान पाकिस्तान आणि अफगाणिस्तानला उध्वस्त करत होता . . तेव्हा पाकिस्तानच्या एका छोट्याशा गावातून आवाज उठवण्यात आला , ’ असा व्हॉइसओव्हर मोशन पोस्टरमध्ये ऐकू येतो . आपल्या शिक्षणासाठी आणि स्वातंत्र्यासाठी तालिबान्यांविरोधात खंबीरपणे उभं राहून आपल्या परिसरातील तरुणींना त्यांचे हक्क मिळवून देण्यासाठी मलालाने दिलेल्या लढय़ाची दखल संपूर्ण जगाने घेतली . तिच्या या लढय़ावर आधारित हा चित्रपट असणार आहे . हा मोशन पोस्टर प्रदर्शित झाल्यावर अनेकांना चित्रपटाच्या नावावरून प्रश्न पडला . ‘गुल मकई’ असं नाव या चित्रपटाला का देण्यात आलं असा प्रश्न अनेकांच्या मनात डोकावू लागला . तालिबानच्या दहशतीखाली असताना मलाला ‘गुल मकई’ या नावाने बीबीसी उर्दूसाठी ब्लॉग लिहायची . या ब्लॉगमध्ये तिथं होणारे अत्याचार आणि मुलींना कशाप्रकारे शिक्षण सोडावं लागत आहे , हे सर्व ती जगासमोर आणण्याचा प्रयत्न करायची . म्हणूनच त्या ब्लॉगवरून या चित्रपटाचं नाव देण्यात आलं आहे . या चित्रपटाचं दिग्दर्शन अमजद खान करत आहे .


जागतिक ऍथलेटिक्स स्पर्धेसाठी मुंबई मॅरेथॉन पात्रता स्पर्धा असली तरी केनिया आणि इथिओपियाच्या धावपटूंसाठी ही शर्यत जिंकूनही पात्रता मिळेल , याची खात्री नाही . मुंबई मॅरेथॉन जिंकण्याचेच आमचे प्रमुख उद्दिष्ट असेल , असे मत सेबोका दिबाबा , दिक्नेश मेकाश आणि लेवी मेतेबा यांनी व्यक्त केले . रविवारी होणाऱ्या मुंबई मॅरेथॉनच्या एलिट धावपटूंची यादी आज जाहीर झाली . महिलांमध्ये यापूर्वी दोनदा विजेतेपद मिळवणारी मेकाश यंदा तिसऱ्या विजेतेपदासाठी प्रयत्न करणार आहे , तर पुरुषांमध्ये लेवी मेतेबा आणि सेबोका दिबाबा यांच्यात चुरस असेल . आमच्या देशात जागतिक स्पर्धेसाठी पात्रता मिळवण्यासाठी मोठी चुरस असते . आम्ही मुंबईत पात्रता निकष पार केला तरी पात्र होऊ असे नाही . कारण , आमच्या देशांमध्ये महत्त्वाच्या मॅरेथॉनमध्ये मिळणाऱ्या गुणांना प्राधान्य देऊन त्यातून अंतिम निवड करण्यात येईल , असे या तिघांनीही सांगितले . मेकाशसाठी यंदाची शर्यत प्रतिष्ठेची ठरणार आहे . या स्पर्धेत अद्याप कोणालाही तीनदा विजेतेपद मिळवता आलेले नाही . मेकाशने 2014 आणि 15 मध्ये ही शर्यत जिंकली होती . मी जास्त विचार करत नाही . केवळ धावण्यावरच भर देते , असे तिने सांगितले . यंदाची तयारीही उत्तम असल्याचे ती म्हणाली . केनियाचा मेतेबो म्हणाला , मी प्रथमच मुंबईत धावणार आहे . शर्यतीचा मार्ग चढ - उताराचा असल्याचे ऐकले आहे . एक - दोन दिवसांत मी या मार्गाची पाहणी करणार आहे आणि त्यानुसार कोणत्या टप्प्यावर वेग वाढवावा लागणार , याची तयारी करणार आहे . मॅरेथॉन स्पर्धेसाठी पेसमेकर महत्त्वाची भूमिका बजावत असतात ; पण आपल्यावर त्याचा परिणाम होत नाही . मी पेसमेकरशिवाय धावू शकतो . इतर स्पर्धक हेच आपल्यासाठी पेसमेकर असल्याचे मेतेबोने सांगितले .


‘कॉफी विथ करण’च्या पाचव्या सिझनमध्ये अभिनेत्री कंगना रणौतने बॉलिवूडमधील घराणेशाहीबाबत परखडपणे मतं मांडली होती . या वक्तव्यामुळे ती खूप चर्चेत आली होती . इतकंच नाही तर या चॅट शोमध्ये करण जोहरवर तिने ‘मूवी माफिया’ अशी खोचक टीका केली होती . त्यानंतर बी - टाऊनमध्ये घराणेशाहीच्या वादाला तोंड फुटलं . काही मोठ्या कलाकारांनी घराणेशाहीचा विरोध केला तर जवळपास सर्वच स्टार किड्सनी आपली बाजू मांडली . घराणेशाहीचा मुद्दा सुरू असतानाच राज कपूर यांचा नातू आदर जैनला ‘यशराज’ लाँच करणार असल्याची माहिती समोर येतेय . आदर जैन हा राजकपूर यांची मुलगी रिमा जैनचा मुलगा आहे . या स्टार किडला लाँच करण्याचा निर्णय ‘यशराज फिल्म्स’ने घेतला आहे . ‘यशराज फिल्म्स’च्या ट्विटर हॅण्डलवरून आदर जैनचे काही फोटो शेअर करण्यात आले आहेत . मात्र नेटीझन्सनी घराणेशाहीचा विरोध करत यावर आपली प्रतिक्रिया देण्यास सुरुवात केली आहे . नेटीझन्सनी घराणेशाहीवर सडकून टीका केली आहे .


ऑलिंपिक सुवर्णपदक विजेत्याविरुद्ध लढत असल्याचा फारसा विचारही केला नाही . केवळ व्यूहरचेनुसार खेळ करण्याचे ठरवले . त्याचबरोबर चुका टाळण्यात यश आल्याचा फायदा झाला , असे अश्विनी पोनप्पाने सांगितले . अश्विनीने दुहेरीच्या दोन लढती जिंकल्यामुळे भारताने सुदीरामन कप सांघिक बॅडमिंटन स्पर्धेत इंडोनेशियास पराजित केले . ऑलिंपिक सुवर्णपदक विजेता समोर आहे , याचा जास्त विचार केला असता तर त्याचे दडपण आले असते . किंबहूना त्याच्याविरुद्ध मुक्तपणे खेळू , असाच विचार केला . त्यामुळे दडपणच आले नाही . सर्वात महत्त्वाचे म्हणजे डेन्मार्कविरुद्धच्या लढतीप्रमाणे चुकाही झाल्या नाहीत , असे अश्विनीने सांगितले . अश्विनी - सात्विकराजने मिश्र दुहेरीत ऑलिंपिक विजेत्या तोंतोवी अहमद याला हार पत्करण्यास भाग पाडले . अश्विनीबरोबर खेळल्याचा मला खूपच फायदा होत आहे , असे तिचा मिश्र दुहेरीतील सहकारी सात्विकराज याने सांगितले . इंडोनेशियाच्या संघ व्यवस्थापिका सुसी सुसांती यांनी पराभवासाठी दुहेरीस जबाबदार धरले . दुहेरीत हार पत्करावी लागल्यावर एकेरीतील यशाची अपेक्षाच धरता येत नाही , असे त्यांनी सांगितले . सिंधूने महिला एकेरीची लढत जिंकत भारताचा विजय निश्चित केला . भारतास विजयी गुण मिळवून दिला त्याचा नक्कीच आनंद आहे . विजयाचा आत्मविश्वास होता ; पण कधीही गाफील नव्हते . आघाडी घेतल्यावरही विजय गृहीत धरला नाही . प्रत्येक गुणास तेवढेच महत्त्व दिले , असे तिने सांगितले . भारताची गटातून आगेकूच इंडोनेशियाने डेन्मार्कला ३ - २ असे पराजित केले , तरीही त्यांचे सुदीरामन कप स्पर्धेतील आव्हान साखळीतच संपले आणि भारताने गटातून आगेकूच केली . डेन्मार्क , भारत व इंडोनेशियाने प्रत्येकी एक सामना जिंकला ; पण सामन्यातील लढतीत डेन्मार्क ( ६ - ४ ) आणि भारताने ( ५ - ५ ) इंडोनेशियाला ( ४ - ६ ) मागे टाकले . गेम सरासरीतही डेन्मार्क ( १४ - १२ ) आणि भारत ( १२ - ११ ) हे इंडोनेशियापेक्षा ( ११ - १४ ) सरस ठरले .


‘ जुने ते सोने ’ या सत्याचा फॅशनविश्वात नेहमीच प्रत्यय येत असतो . व्यक्तिमत्त्व अधिक खुलविण्यासाठी परिधान केल्या जाणाऱ्या दागिन्यांच्या बाबतीत सध्या तोच नियम लागू आहे . प्राचीन काळातील काहीसे ओबडधोबड आणि रांगडे दागिने नव्याने वापरता येऊ लागले आहेत . अगदी अनादी काळापासून माणसाला अलंकार म्हणजेच दागिन्यांची हौस आहे . प्राचीन लेण्यांमधील भित्तिचित्रे त्याचा पुरावा आहेत . मोहेंजोदारो आणि हडप्पा या हजारो वर्षांपूर्वीच्या संस्कृतीतील लोकही आपापली ऐपत आणि कुवतीप्रमाणे दागिन्यांचा शौक बाळगत होते . अलंकृत होणे म्हणजे सौंदर्य खुलवणे , त्यात भर घालणे ही पद्धत पूर्वापार प्रचलित आहे . दागिने हे सौंदर्याचे आणि प्रतिष्ठेचे लक्षण मानले जाते . काळानुरूप दागिन्यांचे प्रकार , रचना यात फरक झाला इतकेच . ठरावीक काळानंतर इतिहासाची पुनरावृत्ती होते , असे म्हणतात . फॅशनच्या बाबतीतही हा नियम लागू पडतो . त्यामुळेच सत्तरच्या दशकातील बेलबॉटम पॅन्ट पुन्हा २१ व्या शतकात आवडीने घातली जाते . एरवी साडीला नाके मुरडणाऱ्या तरुणी सणासुदीला अथवा विशेष प्रसंगी नऊवारी साडी घालणे पसंत करतात . दागिन्यांच्या बाबतीतही तेच झाले आहे . अॅन्टिक म्हणून केवळ शोभेपुरते मर्यादित असलेले प्राचीन पद्धतीचे दागिने आता नव्याने फॅशन म्हणून वापरात येऊ लागले आहेत . दागिने म्हणजे चकचकाट , झगमगाट ही आतापर्यंत रूढ असणारी संकल्पना आता मागे पडून पुन्हा प्राचीन पद्धतीचे दागिने घातले जाऊ लागले आहेत . सध्या प्रचलित असलेल्या पद्धतीला छेद देत काळवंडलेल्या चांदीचे ( ऑक्सिडाइज् केलेले ) ओबडधोबड नक्षीकाम असलेल्या दागिन्यांना महिला पसंती देऊ लागल्या आहेत . या दागिन्यांमधले मार्दव , वैभव , खानदानीपणा महिलांना आवडू लागला आहे . त्यातूनच अधिकाधिक प्राचीन पद्धतीच्या अलंकारांची निवड होऊ लागली आहे . पूर्वी भारतात वजनदार दागिने वापरले जायचे . मात्र आता तो ट्रेण्ड मागे पडला असून , वजनाला हलके परंतु ठसठशीत दिसतील अशा दागिन्यांना पसंती दिली जाते . दोन दशकांपूर्वी जुने दागिने लोप पावतील की काय , अशी भीती निर्माण झाली होती . मात्र गेल्या पाच - सहा वर्षांपासून पुन्हा मागणी वाढल्याने आता मोठय़ा प्रमाणात जुन्या पद्धतीने दागिने घडविले जाऊ लागले आहेत . चित्रपट आणि फॅशन या एकाच नाण्याच्या दोन बाजू आहेत . चित्रपटांमधून दिसणारी फॅशन समाजाकडून स्वीकारली जाते . तसेच समाजात दिसणारी फॅशन चित्रपटांमधून दाखवली जाते . अलीकडच्या काळातील काही नव्या चित्रपटांमधील नायिकांच्या कॉस्च्युममध्ये अगदी ठसठशीतपणे जुन्या पद्धतीच्या दागिन्यांचा वापर केलेला दिसून येतो . त्यातूनच हे लोण तरुणींपर्यंत पोहोचले आहे . भारतातील राजस्थान , गुजरातसारख्या राज्यांना दागिन्यांचा मोठा वारसा आहे . तेथील दागिन्यांचे प्रकार , त्यांची घडण , नक्षी अतिशय मनमोहक आहे . आता त्या पारंपरिक दागिन्यांमध्ये काही बदल करून त्यांना आधुनिकतेची जोड देण्यात आली . राजस्थानमध्ये बहुतेक चांदीचे दागिने वापरले जातात . चांदी हा धातू ऑक्सिजनच्या संपर्कात आला की कालांतराने काळवंडतो . या काळवंडलेल्या चांदीला फॅशनच्या जगतात ‘ऑक्साइड’ असे म्हटले जाते . चकचकीत दागिने वापरण्याऐवजी चांदीचे काहीसे काळपट आणि रांगडे दागिने वापरण्याचा ट्रेण्ड सध्या इन आहे . ऑफिसला जाताना रोजच्या कॉर्पोरेट लुकचा कंटाळा येतो . अशा वेळी एखादा कॉटनचा कुर्ता - लेगीन्स घालून जाणे मुली पसंत करतात . मात्र त्यावर ज्वेलरी निवडताना एखादं कानातलं किंवा नेकपीस घालण्याकडे त्यांचा कल असतो . सध्या बाजारात आपल्याला मोठय़ा प्रमाणात ऑक्साइड ज्वेलरी दिसून येते . ‘आम्रपाली’सारख्या बडय़ा बॅ्रण्डनी ऑक्साइड ज्वेलरीला एका वेगळ्या उंचीवर नेऊन ठेवले असून स्ट्रीट मार्केटनेही या दागिन्यांना महत्त्वाचे स्थान मिळवून दिले आहे . आधुनिक चमकी ! नोज पीन म्हटलं की , एखादा लहानसा खडा किंवा रिंग डोळ्यासमोर येते . सध्या बाजारात शिक्क्यांच्या आकाराच्या नोज पीन्स्ची चलती आहे . अनेक बॉलीवूड नायिकांनीही अशा प्रकारच्या नोजपिन्स्ना पसंती दिली आहे . या पिन्स्चे वैशिष्टय़ म्हणजे हे वेस्टर्न कपडय़ांवरही उठून दिसतात . त्यामुळे छान इंडो - वेस्टर्न लुक येतो . एकूण ही आधुनिक चमकीच ! नेकपीस . ऑक्साइडमध्ये आपल्याला भरीव असे मोठमोठाले नेकपीस पाहायला मिळतात . पारंपरिक कपडय़ांवर अशा प्रकारचे नेकपीस परिधान केल्यास दुसऱ्या कोणत्याही दागिन्यांची गरज भासत नाही . तसेच ऑफिसला जाताना जर तुम्हाला हेवी ज्वेलरी नको असेल तर ऑक्साइड ज्वेलरीमध्ये सिंगल पेंडन्टच्या चैनचे विविध प्रकार बाजारात उपलब्ध आहेत . तसेच ऑक्साइड नेकपीसमध्ये सध्या कानातले आणि नेकलेस असा सेटही उपलब्ध आहे . बांगडय़ा . . बॉलीवूडमधील नायक - नायिकांनी केलेली स्टाईल ट्रेण्ड बनते . काही वर्षांपूर्वी ‘ताल’सारख्या चित्रपटांमधून ऑक्साइडच्या बांगडय़ांची स्टाईल आली , ती आताही प्रचलित आहे . अत्यंत बारीक आकारच्या दोन ते तीन डझन बांगडय़ा एकाच हातात घालणे मुली पसंत करत . सध्या पझल स्टाईल बँग्लस किंवा चार वेगळ्या आकारांच्या बांगडय़ांचा सेट घालणे तरुणी पसंत करतात . या बांगडय़ा साधारण पन्नास रुपयांपासून बाजारात उपलब्ध आहेत . अँकलेट साधारणपणे पारंपरिक अँकलेटला तरुणी पसंती देतात . मात्र फॅशनविश्वाचे वैशिष्टय़ हे की , त्यात कोणतीही एकच गोष्ट फार काळ चालत नाही . त्यात बदल अपरिहार्य असतोच . अँकलेटबाबतही काहीसे तसेच झाले आहे . हल्ली केवळ एकाच पायामध्ये अँकलेट घालण्याचा ट्रेण्ड आहे . सध्या तरुणी राजस्थानच्या पारंपरिक अशा पायातील कडय़ांना पसंती देत आहेत . ऑक्साइड कर्णभूषणे सध्या बाजारात अनेक प्रकारचे झुमके पाहायला मिळतात . चांदीचा मुलामा देऊन ऑक्सिडाइज् केलेल्या झुमक्यांची फॅशन सध्या इन आहे . हे झुमके कोणत्याही रंगाच्या कपडय़ांवर शोभून दिसतात . हँगिंग झुमक्यांचे हजारो प्रकार सध्या बाजारात उपलब्ध आहेत . झुमका म्हटलं की पूर्वी फक्त वर्तुळाकार झुंबर होते . आता काळानुरूप झुंबरांचा आकार बदलत गेला . आता बाजारामध्ये त्रिकोणी , चौकोनी आकाराचे झुंबर असलेले झुमके उपलब्ध आहेत . त्यावर पारंपरिक नक्षीकाम केलेले दिसून येते . तसेच चांदबाली , फुलांच्या आकाराचे ऑक्साइडचे टॉप्सही सध्या बाजारात उपलब्ध आहेत . कुठे मिळतील . ? मुंबईमध्ये कुलाबा कॉजवे , भुलेश्वर , बांद्रा हिल रोड , लिंकिंग रोड , मालाड नटराज मार्केट इथे स्लीव्हर दागिने मिळतील .


इंडोनेशिया येथे सुरु असलेल्या आशियाई क्रीडा स्पर्धांमध्ये आज स्पर्धेच्या आठव्या दिवशी ४०० मीटर धावण्याच्या शर्यतीत भारताच्या हिमा दासने रौप्यपदकाची कमाई केली . तिने ५० . ७९ सेकंदात शर्यत पार केली . तर दुसरीकडे ४०० मीटर धावण्याच्या शर्यतीत पुरुष गटात भारताच्या मोहम्मद अनासनेही रौप्यपदकाची कमाई केली . अनासने ४५ . ४९ सेकंदात शर्यत पार केली . या बरोबर भारताने आतापर्यंत दिवसात ५ रौप्यपदकांची कमाई केली आहे . द्युतीचंदला २ सेकंदाच्या फरकाने सुवर्णपदकाला मुकावे लागले . या आधी भारताने ‘इक्वेस्ट्रीयन’ या घोडेस्वारीच्या प्रकारात दोन रौप्यपदके पटकावली . घोडेस्वार फौवादचे मिर्झा याला वैयक्तिक प्रकारात हे यश संपादन केले . भारताला ३६ वर्षांनंतर ‘इक्वेस्ट्रीयन’ प्रकारात वैयक्तिक रौप्यपदक मिळाले . याशिवाय सांघिक प्रकारातही भारताने ‘इक्वेस्ट्रीयन जम्पिंग’मध्येही रौप्यपदक मिळवले . त्यानंतर भारताच्या सायना नेहवालने थायलंडच्या रात्चनोक इंटानोन हिच्यावर २१ - १८ , २१ - १६ अशी मात केली . त्यामुळे सायना पदकाच्या शर्यतीत दाखल असून भारताचे किमान कांस्यपदक निश्चित झाले आहे . सायनापाठोपाठ भारताच्या सिंधूने थायलंडच्या जिंदापॉलवर २१ - ११ , १६ - २१ , २१ - १४ अशी मात केली . त्यामुळे सिंधूही पदकाच्या शर्यतीत दाखल झाली असून भारताला २ पदकांची कमाई करता येऊ शकते . यामुळे या स्पर्धेच्या बॅडमिंटन क्रिडाप्रकारातील ३६ वर्षांचा पदकाचा दुष्काळ संपणार आहे . तसेच , भारतीय नेमबाजांचीही पदके निश्चित आहेत . श्रीशंकरदेखील लांबउडी प्रकारातील अंतिम फेरीत सहभागी होणार आहे . पाऊल बाहेर पडल्यामुळे लक्ष्मणं गोविंदमने गमावलं कांस्यपदक भारताची दक्षिण कोरियावर ५ - ३ अशी मात . मंगळवारी श्रीलंकेशी साखळी फेरीतील अंतिम सामना भारताला ब्रिज प्रकारात २ कांस्यपदके . मिश्र आणि पुरुष प्रकारात सेमीफायनलमध्ये पराभूत . भारताच्या लक्ष्मणं गोविंदम याला कांस्यपदक . २९ . ४४ . ९१ वेळेत पूर्ण केली शर्यत अंतिम १६च्या फेरीत ६० किलो वजनी गटात चीनच्या जून शानकडून भारताचा शिवा थापा पराभूत ४०० मीटर धावण्याच्या शर्यतीत भारताच्या मोहम्मद अनासनेही रौप्यपदकाची कमाई केली . त्याबरोबरच भारताला आजचे दिवसातील चौथे रौप्यपदक मिळाले . अनासने ४५ . ४९ सेकंदात शर्यत पार केली . ४०० मीटर धावण्याच्या शर्यतीत भारताच्या हिमा दासने रौप्यपदकाची कमाई केली . त्या बरोबरच भारताला आजचे दिवसातील तिसरे रौप्यपदक मिळाले . ६९ किलो वजनी गटात भारताचा मनोज कुमार ५ - ०ने पराभूत सेमीफायनलच्या शर्यतीत द्युतीचंद पास . ११ . ४३ सेकंदात शर्यत पूर्ण करत पुढील फेरीत दाखल . चिनी तैपई संघाला पराभूत करून भारतीय नेमबाजी संघ कम्पाऊंड नेमबाजी प्रकारात अंतिम फेरीत . चिनी तैपेई संघाचा केला २३० - २२७ असा पराभव . अंतिम फेरीत कोरियाशी देणार झुंज . महिला टेबल टेनिस सांघिक प्रकारात अ गटात भारताच्या अहिका मुखर्जी , मनीका बत्रा आणि मधुरिका पाटकर यांच्या संघाचा चीनकडून ० - ३ने पराभव भारतीय पुरुष नेमबाजी संघ उपांत्य फेरीत दाखल . उपांत्यपूर्व फेरीत फिलिपाइन्सचा २२७ - २२६ अशा अटीतटीच्या लढतीत पराभव . उपांत्य फेरीत चिनी तैपेई संघाशी सामना ६१ किलो वजनी गटात भारताच्या सरजूबाला देवी हिने ताजिकिस्तानच्या मदिना घाफोरोव्हा हिला ५ - ० असे पराभूत केले . भारताच्या सिंधूची थायलंडच्या जिंदापॉलवर २१ - ११ , १६ - २१ , २१ - १४ अशी मात . सायनापाठोपाठ सिंधूही पदकाच्या शर्यतीत दाखल . भारताचे किमान कांस्यपदक निश्चित भारताचे अंगद वीर सिंग आणि शिराझ शेख दोघेही नेमबाज पात्रता फेरी पार करण्यात अयशस्वी मुस्कान किरार , मधुमिता कुमारी आणि ज्योती सुरेखा वेन्नान या भारतीय महिला संघाची अंतिम फेरीत धडक . चिनी तैपेई संघाचा केला ३ - १ ( २२५ - २२२ ) असा पराभव . भारतीय व्हॉलीबॉल संघाचा जपानकडून ३ - १ ( २३ - २५ , २२ - २५ , २५ - २३ , २० - २५ ) असा पराभव . भारतीय संघाचा इंडोनेशियावर २२९ - २२४ विजय . सेमीफायनल मध्ये प्रवेश भारताच्या सायना नेहवालची थायलंडच्या रात्चनोक इंटानोनवर २१ - १८ , २१ - १६ अशी मात . सायना पदकाच्या शर्यतीत दाखल . भारताचे किमान कांस्यपदक निश्चित गानेमात सेकॉन आणि रश्मी राठोड यांचे स्किट शूटिंग प्रकारातील आव्हान संपुष्टात , पात्रता फेरी पार करण्यात अयशस्वी भारतीय घोडेस्वार फौहाद मिर्झाला रौप्यपदक . २६ . ४० वेळेत पूर्ण केली शर्यत . भारताला १९८२ नंतर प्रथमच मिळाले या क्रीडाप्रकारात पदक . तसेच , सांघिक प्रकारातही रौप्य . ५०० मीटर कॅनो प्रकारात भारतीय संघाची खराब कामगिरी , पदकाच्या शर्यतीतून बाहेर भारताचा चिनी तैपेईकडून ३५ - ३१ असा पराभव ५०० मीटर कॅनो प्रकारात भारतीय संघ उपांत्य फेरीत दाखल भारताकडून कतारचा २२७ - २१३ असा पराभव . कंपाउंड तिरंदाजी पुरुष प्रकारात भारताची ' अंतिम ८ ' मध्ये धडक भारताचा कतारवर ३ - ० ने सहज विजय भारताची अनु राघवन ४०० मीटर अडथळ्यांची शर्यत प्रकारात अंतिम फेरीसाठी पात्र . ५६ . ७७ वेळेत पूर्ण केली शर्यत भारताच्या टेबल टेनिस संघाची सलामीची झुंज कतारशी . deleting _ message


मुंबई : मनगटाला झालेल्या दुखापतीमुळे भारतीय क्रिकेट संघाचा सलामीवीर मुरली विजय याला आगामी श्रीलंका दौऱ्यातून माघार घ्यावी लागली आहे . विजयच्या जागी शिखर धवनला भारतीय संघात स्थान मिळाले आहे . येत्या 26 जुलैपासून भारताचा श्रीलंका दौरा सुरू होईल . मायदेशात झालेल्या ऑस्ट्रेलियाविरुद्धच्या मालिकेमध्ये विजयच्या मनगटाला दुखापत झाली होती . त्यातून तो सावरलाही होता ; पण आता ही दुखापत पुन्हा उफाळून आली आहे . श्रीलंका दौऱ्यापूर्वी आयोजित केलेल्या सराव सामन्यामध्ये विजयने मनगटात पुन्हा वेदना होत असल्याची तक्रार केली होती . त्यानंतर ' बीसीसीआय ' ने केलेल्या वैद्यकीय तपासणीमध्ये त्याला पुन्हा विश्रांती घेण्याचा सल्ला देण्यात आला . अष्टपैलू हार्दिक पांड्याला प्रथमच कसोटी संघात स्थान मिळाले आहे . शिवाय , दुखापतीमुळे दीर्घकाळ कसोटीतून बाहेर राहिलेल्या रोहित शर्माचेही या दौऱ्यासाठी पुनरागमन झाले आहे . राहुल , चेतेश्वर पुजारा , अजिंक्य रहाणे , रोहित शर्मा , आर . आश्विन , रवींद्र जडेजा , वृद्धिमान साहा ( यष्टिरक्षक ) , ईशांत शर्मा , उमेश यादव , हार्दिक पांड्या , भुवनेश्वर कुमार , महंमद शमी , कुलदीप यादव , अभिनव मुकुंद .


Playing Video Games Now Classified As Serious Mental Health Issue by WHO : जर तुमची मुले व्हिडीओ गेम्सच्या किंवा मोबाईलसारख्या डिजीटल उपकरणांवरील गेम्सच्या आहारी गेली असतील तर योग्य वेळी त्यांना थांबवण्याची गरज आहे . जागतिक आरोग्य संघटनेने ( WHOने ) रोगांच्या आंतरराष्ट्रीय वर्गीकरणाच्या यादीमध्ये म्हणजेच आयसीडी यादीमध्ये व्हिडीओ तसेच डिजीटल गेम्सच्या आहारी जाण्याच्या समस्येचा समावेश केला आहे . डिजिटल आणि व्हिडीओ गेम्सच्या आहारी जाणे हा मानसिक आजार असून अशा प्रकारच्या व्यक्तींना मनोरुग्न म्हणू शकतो असे जागतिक आरोग्य संघटनेने म्हटले आहे . डिसेंबरमध्ये २०१७ च्या सुरुवातला आलेल्या ‘न्यू सायटिस्ट’ या अहवालामध्ये जागतिक आरोग्य संघटना गेमच्या व्यसनाला आयसीडीच्या यादीमध्ये समाविष्ट करण्याचा विचार करत असल्याचे नमूद करण्यात आले होते . त्यानंतर आज सहा महिन्यांनी म्हणजेच जून २०१८ मध्ये गेमच्या व्यसनाला मानसिक आजार म्हणून घोषित करण्यात आले आहे . गेम्सच्या आहारी गेल्याने ही कामे होत नाहीत WHO च्या म्हणण्यानुसार गेमचे व्यसन असणारे लोकं त्या गेममध्ये इतके गुंतून जातात की ते लोक दैनंदिन जिवनातील अनेक आवश्यक कामे करतच नाहीत . त्यांचे संपूर्ण लक्ष गेममध्ये असते . गेमिंगचा आजारांच्या यादीत समावेश करण्यामागे आरोग्य जपण्याबरोबरच गेमिंगशीसंबंधीत इतर संबंधित यंत्रणांनाही याबद्दल सावाध करण्याचा WHO चा हेतू आहे . यामुळे गेमिंगच्या आहारी गेलेल्यांना कोणत्या त्रासातून जावे लागत आहे याची जाणीव होऊन त्यांना लवकरात लवकर मदत पोहचवण्याची गरज असल्याचे WHOचे म्हणणे आहे . गेमिंगचा आजार होण्यामागील तीन मुख्य लक्षणे १ ) गेमिंगला एवढा महत्व दिले जाते की इतर सर्व कामांकडे दूर्लक्ष केले जाते . आणि मग ती कामे तशीच पडून राहतात . २ ) गेमिंगमुळे एवढा ताण येतो की ज्यामुळे खाजगी , कौटुंबिक , सामाजिक , शैक्षणिक जीवनावर परिणाम होतो ३ ) गेमिंगच्या व्यसनामुळे झोप कमी होणे , जेवण कमी जाणे आणि शारिरिक हलचाली मंदावण्यास सुरुवात होते डिजीटल डिटॉक्सची गरज डिजीटल डिटॉक्स म्हणजेच सोप्या भाषेत सांगायचं तर डिजीटल सन्यास . मानसोपचारतज्ञांच्या मते गेमिंगच्या आजारापासून वाचण्याासाठी सर्वोत्तम गोष्ट म्हणजे डिजीटल डिटॉक्स , इलेक्ट्रीक उपकरणांवर जास्त वेळ जात असल्याने लोकांमधील खाजगी संवाद अगदीच कमी झाले आहेत . प्रत्येकजण आपल्या व्हर्च्यूअल जगात व्यस्त आहे . त्यामुळे लहान मुले आणि मोठ्यांमधील संवाद खुंटला आहे . म्हणूनच डिजीटल डिटॉक्सच्या माध्यमातून उपकरणे दूर सारून माणसांच्या जवळ जाण्याचा संवाद साधण्याचा प्रयत्न करायला हवा . आयसीडीची बारावी यादी आय़सीडी म्हणजे WHO कडून प्रसिद्ध होणारी एक औपचारिक यादी . ही यादी पहिल्यांदा २८ वर्षांपूर्वी १९९० साली अपडेट करण्यात आले होते . आणि नुकतीच ही यादी अकराव्यांदा अपडेट करण्यात आली . यामध्येच गेमिंगला मानसिक आजार असल्याचे WHOने म्हटलं आहे . गेमिंग संदर्भातील अनेक निरिक्षणांची यामध्ये नोंद असून त्या नोंदीच्या आधारे एखादी व्यक्ती गेमिंगच्या किती आहारी गेली आहे याचा अंदाज बांधणे शक्य होणार आहे .


मुंबई : अतिशय मेहनत करून अभिनेता नवाजुद्दीन सिद्दिकीने आपले करिअर घडवले . आता हा अभिनेता आपली आत्मकथा लिहिणार आहेत . विशेष बाब म्हणजे , हे आत्मकथन मुलाखत वजा असेल . या पुस्तकाचे नाव दि इन्क्रिडिबल लाइफ ऑफ दि ड्रामा किंग ऑफ इंडिया असे असेल . नवाजुद्दीन सिद्दीकी याबाबात बोलताना नवाज म्हणाला , ' या पुस्तकावर आम्ही जवळपास दोन वर्षे काम करत आहोत . मी एका खूप छोट्या गावातून आलो आहे . तिथून आज मी अभिनेता होण्यापर्यंतचा प्रवास यात मी उलगडला आहे . आता दोन महिन्यांत या पुस्तकाचे अनावरण होईल . ' नवाज खूप छोट्या गावातून आला आहे . मी आज जो काही आहे , त्यात माझे आई वडील आणि माझे गावकरी यांचा मोठा सहभाग आहे . माझ्या आयुष्यातील अनेक गमतीदार गोष्टी लोकांना यातून कळतील असेही तो म्हणाला . नवाजची ही मुलाखत , रितुपर्णा चटर्जी यांनी घेतली आहे .


अष्टपैलू व सातत्यपूर्ण कामगिरीचा प्रत्यय घडवणारा महाराष्ट्र संघ विजय हजारे चषक एकदिवसीय क्रिकेट स्पर्धेतील अंतिम फेरी गाठण्यासाठी उत्सुक आहे . मात्र त्यासाठी त्यांना बलाढय़ कर्नाटकच्या आव्हानाला सामोरे जावे लागणार आहे . हा सामना येथील फिरोजशाह कोटला स्टेडियमवर शनिवारी होणार आहे . महाराष्ट्राने उपांत्यपूर्व फेरीत अनेक अनुभवी खेळाडूंचा समावेश असलेल्या मुंबईवर सात विकेट राखून मात केली होती . आंतरराष्ट्रीय खेळाडू केदार जाधव हा सध्या दक्षिण आफ्रिकेत भारतीय संघाकडून खेळत आहे . त्याच्या अनुपस्थितीतही महाराष्ट्राने या स्पर्धेत चांगली कामगिरी केली आहे . राहुल त्रिपाठीच्या नेतृत्वाखाली असलेल्या महाराष्ट्राकडून श्रीकांत मुंढे , ऋतुराज गायकवाड , नौशाद शेख यांनी फलंदाजीत भरपूर धावा जमविल्या आहेत . गोलंदाजीत त्यांची मदार प्रामुख्याने प्रदीप दाढे , प्रशांत कोरे , निकित धुमाळ यांच्यावर आहे . कर्नाटक संघात अनेक आंतरराष्ट्रीय खेळाडूंचा समावेश असल्यामुळे त्यांचा संघ वरचढ मानला जात आहे . उपांत्यपूर्व फेरीत त्यांच्या मयांक अगरवाल व रवीकुमार समर्थ यांनी झंझावाती शतके झळकावत संघाला जवळजवळ साडेतीनशे धावांपर्यंत नेले होते . तेथेच त्यांचा विजय निश्चित झाला होता . या सामन्यात त्यांनी हैदराबादला १०३ धावांनी हरवले होते . कर्णधार करुण नायर , सी . एम . गौतम यांच्याकडूनही त्यांना चांगल्या फलंदाजीची अपेक्षा आहे . गोलंदाजीत श्रेयस गोपाळ व स्टुअर्ट बिन्नी यांनी या मोसमात प्रभावी कामगिरी केली आहे . श्रीनाथ अरविंद , पवन देशपांडे यांच्यावरही त्यांची भिस्त आहे . वेळ : सकाळी ९ वा . पासून . संघ प्रदीप , प्रासिद कृष्णा , देवदत्त पाडिकल , जगदीश सुचित , बी . आर . शरद , रोहित मोरे . महाराष्ट्र : राहुल त्रिपाठी ( कर्णधार ) , ऋतुराज गायकवाड , श्रीकांत मुंढे , अंकित बावणे , नौशाद शेख , निखिल नाईक ( यष्टीरक्षक ) , दिव्यांग हिंगणेकर , अनुपम संकलेचा , सत्यजित बच्छाव , प्रशांत कोरे , प्रदीप दाढे , निकित धुमाळ , अथर्व काळे , शमसुद्दिन काझी , विजय झोल , जय पांडे , मुर्तुझा ट्रंकवाला , सिद्धेश वारघंटे .


राष्ट्रकुल क्रीडा स्पर्धेतील भारताची सुवर्णपदक विजेती संजीता चानू हिच्यावर झालेल्या डोपिंगच्या आरोपाविरुद्धच्या भारताच्या लढ्याला यश आले आहे . आंतरराष्ट्रीय वेटलिफ्टिंग महासंघाने प्रशासकीय चुकीमुळेच संजीताचे नाव डोपिंगमध्ये गोवले केल्याचे कबूल करताना झाल्या प्रकाराबद्दल खेद व्यक्त केला आहे . राष्ट्रकुल स्पर्धेनंतर संजीता चानू उत्तेजक चाचणीत दोषी आढळल्याचा अहवाल आंतरराष्ट्रीय वेटलिफ्टिंग महासंघाने दिला होता . या प्रकरणाची माहिती संजीताला देताना झालेल्या संपर्कात उत्तेजक सापडलेल्या नमुन्याचे दोन वेगळे क्रमांक देण्यात आले होते . संजीताकडून गेल्या वर्षी 17 नोव्हेंबरमध्ये घेण्यात आलेल्या नमुन्याचा क्रमांक 1599000 असा होता . मात्र , ज्या नमुन्यात उत्तेजक सापडले त्याचा क्रमांक 1599176 असा होता . संजीता आणि भारतीय वेटलिफ्टिंग महासंघाने ही गोष्ट निदर्शनास आल्यावर पंतप्रधानांना या प्रकरणात संजीताला न्याय मिळवून देण्यासाठी लक्ष घालण्याची विनंती केली होती . पंतप्रधान कार्यालयाने क्रीडा मंत्रालयाला यात लक्ष घालण्यास सांगितले आणि त्यांनी " नाडा ' ला पुढील कारवाई करण्यास आणि सत्यता पडताळण्यास सांगितले . या प्रकरणात आपण दोषी नसल्याची संजीताला खात्री होती . तिने केवळ पत्रातील चूकच दाखवून तसा दावा केला नाही , तर उत्तेजक आढळलेला नमुना आपला नसल्याचे सिद्ध करण्यासाठी ती " डीएनए ' टेस्टही देण्यास तयार होती . " नाडा ' ने हे सर्व प्रकरण आंतरराष्ट्रीय संघटनेसमोर ठेवले . आंतरराष्ट्रीय महासंघाने याची पडताळणी केली असता संजीता आणि भारतीय संघटनेने केलेला दावा खरा ठरला . प्रशासरकीय चुकीमुळे हे झाल्याचे त्यांनी मान्य करून झाल्या प्रकाराबद्दल खेद व्यक्त केला आहे . या कलाटणीनंतर संजीताचे निर्दोषत्व सिद्ध झाले आहे . संजीताने याबाबत समाधान व्यक्त केले असले , तरी आता तिने या सगळ्या प्रकरणाची चौकशी करण्याची मागणी आंतरराष्ट्रीय महासंघाकडे केली आहे . मी दोषी नाही याचा मला विश्वास होता . या सगळ्या लढ्यात भारतीय वेटलिफ्टिंग महासंघ आणि क्रीडा मंत्रालय पाठिशी उभे राहिले , त्यामुळे लढण्यास बळकटी मिळाली . मी सर्वांची आभारी आहे . अशा प्रकरणाने एखाद्या खेळाडूची आंतरराष्ट्रीय कारकीर्द पणाला लागत असते . त्यामुळे अशा प्रकरणात आंतरराष्ट्रीय महासंघाकडून अशी चूक होतेच कशी , हा खरंच संशोधनाचा भाग आहे . त्यामुळेच या सगळ्या प्रकरणाची आपण चौकशीची मागणी केली आहे . - संजीता चानू , भारतीय वेटलिफ्टर


भारत आणि ऑस्ट्रेलिया यांच्यातील पहिला एकदिवसीय सामना चेन्नईच्या एम . चिदंबरम स्टेडियमवर खेळवण्यात येणार आहे . याच मैदानात भारत आणि ऑस्ट्रेलिया यांच्यात ३० वर्षांपूर्वी सामना झाला होता . १९८७ च्या विश्वचषकात कपिल देव यांच्या नेतृत्वाखाली भारतीय संघ ऑस्ट्रेलियाविरुद्ध चेन्नईच्या मैदानात उतरला होता . या सामन्यात भारताला एका धावेनं पराभव स्वीकारावा लागला होता . ऑस्ट्रेलियाचे माजी कर्णधार अॅलन बॉर्डन यांनी नाणेफेक जिंकून प्रथम फलंदाजीचा निर्णय घेतला . सलामीवीर डेव्हिड बून ( ४९ ) आणि जॉफ मार्श ( ११० ) यांच्या दमदार खेळीच्या जोरावर ऑस्ट्रेलियाने २७० धावा केल्या होत्या . या धावसंख्येचा पाठलाग करताना ४९ . ५ षटकात भारताचा डाव २६९ धावात गुंडाळला होता . भारताकडून श्रीकांत ( ७० ) आणि नवज्योत सिंग सिध्दू ( ७३ ) यांचा अपवाद वगळता एकाही खेळाडूला मैदानात तग धरता आला नव्हता . त्यामुळे एम . चिदंबरम स्टेडियमवर ३० वर्षानंतर रंगणाऱ्या भारत आणि ऑस्ट्रेलिया सामन्यासाठी प्रेक्षक उत्सुक आहेत . भारत आणि ऑस्ट्रेलिया यांच्यात आतापर्यंत झालेल्या एकदिवसीय सामन्यांमध्ये सचिन तेंडुलकरने ९ शतकांसह सर्वाधिक धावा केल्या आहेत . तर ऑस्ट्रेलियाकडून कर्णधार रिकी पॉन्टिंगने सर्वाधिक ६ शतके झळकावली आहेत . तर ब्रेट ली सर्वाधिक यशस्वी गोलंदाज ठरला होता . त्याच्या नावावर ५५ बळी आहेत . तर भारताकडून कपिल देव यांनी सर्वाधिक ४५ विकेट्स घेतल्या आहेत . भारतीय संघाने वेस्ट इंडिज आणि श्रीलंका दौऱ्यावर लक्षवेधी कामगिरी केली आहे . श्रीलंकेला चारीमुंड्या चीत करुन मायदेशी परतलेल्या भारतीय संघाचा उत्साह दुणावला आहे . यापूर्वी कसोटी मालिकेत भारताने ऑस्ट्रेलियाला २ - १ असे पराभूत केले होते . त्यामुळे आगामी सामन्यात भारतीय संघ कसोटी मालिकेप्रमाणे कामगिरी करण्यात यशस्वी ठरेल का ? हे पाहणे उत्सुकतेचे असणार आहे . सराव सामन्यात अध्यक्षयीन संघाला १०३ धावांनी पराभूत करत ऑस्ट्रेलियाने देखील भारतीय मैदानावर खेळण्यास सज्ज असल्याचे दाखवून दिले आहे . चेन्नईच्या मैदानात ३० वर्षांपूर्वीच्या पराभवाचा बदला घेऊन भारतीय संघ चेन्नईच्या प्रेक्षकांची मनं जिंकणार का ? हे रविवारी समजेल .


बॉलिवूड कलाकारांमध्ये लोकप्रियतेच्या बाबतीत बऱ्याचदा चुरस पाहायला मिळते . यातही तिन्हीं खान नेहमीच एकमेकांना धोबीपछाड देताना दिसतात . नुकतेच फोर्ब्सने प्रसिद्ध केलेल्या लोकप्रिय व्यक्तिंच्या यादीत अव्वल स्थान मिळवून दबंग सलमान खानने बॉलिवूड बादशहा शाहरुख खानला खाली खेचले होते . त्यानंतर आता शाहरुखने सोशल मिडियातील लोकप्रियतेमध्ये सलमान खानपेक्षा अधिक लोकप्रियता मिळवून पुन्हा एकदा सलमानपेक्षा अव्वल ठरला आहे . २०१६ या वर्षात ट्विटरवर रंगलेल्या चर्चेमध्ये सर्वाधिक चर्चाही शाहरुख खानची झाली आहे . तर अभिनेत्रींमध्ये बॉलिवूडमधून हॉलिवूडमध्ये पदार्पण करण्यास सज्ज असलेल्या देसी गर्ल प्रियांकाने वर्चस्व मिळविले आहे . मागील वर्षात ट्विटरवर शाहरुख खानविषयी ३६ टक्के चर्चा रंगली होती . त्याच्यानंतर सलमान खान याचा नंबर लागतो . तर तिसऱ्या स्थानावर वरुण धवन , चौथ्या स्थानावर अक्षय कुमार आणि पाचवे स्थान आमिताभ बच्चन यांना मिळाले आहे . ट्विटरवर अधिक चर्चा झालेल्या यादीमध्ये ह्रतिक रोशन सिद्धार्थ मल्होत्रा , करण जोहर अजय देवगण , रणवीर सिंग यांची देखील वर्णी लागली आहे . अभिनेत्रींच्या यादीमध्ये देसी गर्ल प्रियांका टॉप गियरमध्ये दिसते . ट्विटरवर रंगलेल्या २३ टक्के चर्चेमध्ये तिला स्थान मिळाले आहे . त्यानंतर १८ टक्के चर्चांमध्ये आलियाभट्टभोवती रंगली होती . यांच्याव्यतिरिक्त दीपिका पदुकोण , अनुष्का शर्मा , श्रद्धा कपूर , काजोल , जॅकलीन फर्नांडीस , परिणिती चोप्रा , सोनम कपूर आणि सनी लिओन या अभिनेत्रींनी देखील स्थान मिळविले आहे . २०१६ मध्ये बॉलिवूडमध्ये धमाकेदार ओपनिंग करणाऱ्या सलमान खानच्या ‘सुलतान’ या चित्रपटाविषयी २५ टक्के चर्चा रंगल्याचे पाहायाला मिळाले . तर ‘ऐ दिल है मुश्किल’ या चित्रपटाबद्दल १५ टक्के चर्चा रंगली होती .


रिलायन्स जिओने टेलिकॉम क्षेत्रात प्रवेश केल्यापासून स्पर्धक कंपन्यांचे धाबे दणाणले आहे . जिओकडून ग्राहकांना मोफत इंटरनेट मिळत असल्याने इतर कंपन्यांना आपल्या प्लॅनमध्ये वारंवार बदल करावे लागत आहेत . व्होडाफोनने आपल्या १९८ रुपयांच्या प्लॅनमध्ये नुकताच एक बदल केला आहे . ग्राहकांना १९८ रुपयांमध्ये आता १ . ४ जीबी डेटा मिळू शकणार आहे . यासोबतच या प्लॅनमध्ये युजर्सना अनलिमिटेड लोकल आणि एसटीडी कॉल , रोमिंग कॉल आणि दिवसाला १०० एसएमएस फ्री मिळणार आहेत . मागील काही दिवसांपासून जिओ , एअरटेल , आयडीया आणि व्हो़डाफोन या कंपन्यांमध्ये जोरदार स्पर्धा सुरु आहे . आता व्होडाफोनने जाहीर केलेल्या प्लॅनची स्पर्धा एअरटेलच्या १९९ रुपये आणि जिओच्या १४९ रुपयांच्या प्लानशी आहे . या दोन्ही प्लॅनमध्ये ग्राहकांना इंटरनेट आणि इतर सुविधा देऊन खूश करण्यात येत आहे . वोडाफोनच्या १९८ रुपयांच्या प्लॅनमध्ये आधी ग्राहकांना दिवसाला १ जीबी डेटा मिळत होता . तसेच अनलिमिटेड व्हॉईस कॉल आणि दिवसाला १०० मेसेजेस फ्री मिळत होते . दरम्यान यामध्ये कॉलसाठी दिवसाला २५० मिनिटे आणि आठवड्याला १००० मिनिटांची लिमिट ठरवण्यात आली होती . त्यामुळे तुम्ही व्होडाफोन ग्राहक असाल तर तुम्हाला जास्त इंटरनेटचा लाभ घेता येणार आहे .


टॉम लॅथमचं संयमी शतक आणि त्याला रॉस टेलरने दिलेली भक्कम साथ या जोरावर पाहुण्या न्यूझीलंड संघाने पहिल्या वन - डे सामन्यात भारतावर ६ गडी राखून मात केली . या विजयासोबत न्यूझीलंडने ३ सामन्यांच्या वन - डे मालिकेत १ - ० अशी आघाडी घेतली आहे . भारताने दिलेलं २८१ धावांचं लक्ष्य न्यूझीलंडने ४ गड्यांच्या मोबदल्यात सहज पार केलं . पहिले ३ गडी माघारी धाडल्यानंतर भारत सामन्यात बाजी मारेल असा अंदाज सर्वांनी व्यक्त केला होता . मात्र लॅथम आणि टेलरने भारताच्या सर्व आशांवर पाणी फिरवलं . या दोघांनी चौथ्या विकेटसाठी २०० धावांची भागीदारी केली . अखेरच्या षटकांत टेलरला बाद करण्यात भारताला यश आलं , मात्र तोपर्यंत सामना भारताच्या हातून निसटला होता . भारताकडून या सामन्यात युझवेंद्र चहलचा अपवाद वगळता सर्व गोलंदाजांना प्रत्येकी १ - १ विकेट मिळाली . मात्र मोक्याच्या क्षणी न्यूझीलंडच्या फलंदाजांना माघारी धाडण्यात भारतीय गोलंदाज सपशेल अपयशी ठरले . या मालिकेतला दुसरा सामना पुण्यात होणार आहे , त्यामुळे हा सामना जिंकून भारत मालिकेत बरोबरी साधतो का हे पहावं लागणार आहे .


राज्य करण्याची सुप्त इच्छा जवळपास प्रत्येक माणसात असते . आणि या इच्छेला जिद्द , चिकाटी , कर्तृत्व व पोषक वातावरणाचे पाठबळ मिळाले की हिटलर , अलेक्झांडर , नेपोलियन बोनापार्ट , चेंगेज खान यांसारखी जगावर राज्य करण्याची महत्त्वाकांक्षा बाळगणारी व्यक्तिमत्त्वं तयार होतात . अशाच अलौकिक माणसांच्या पावलांवर पाऊल ठेवत मार्गक्रमण करणाऱ्या चार्ल्स मेन्सनच्या कारकीर्दीवर आधारित ‘वन्स अपॉन टाइम इन हॉलीवूड’ हा चित्रपट येत आहे . या क्राइमपटात हॉलीवूड सुपरस्टार ब्रॅड पिट व लिओनार्दो दी कॅप्रिओ झळकणार आहेत . लिओनार्दोने इन्स्टाग्राम पोस्टवरून या अगामी प्रकल्पाची माहिती आपल्या चाहत्यांना दिली आहे . ‘किंग ऑफ क्राइम’ या टोपण नावाने ओळखल्या जाणाऱ्या चार्ल्स मेन्सनने १९६० - ७० च्या दशकात हॉलीवूडमध्ये आपली दहशत पसरवली होती . तो इतका विकृत होता की निरपराध लोकांना मारून त्यांचे अवयव काढणे हा त्याचा आवडता उद्योग होता . १९६२ साली त्याला पहिल्यांदा अटक झाली . त्याआधी त्याने तब्बल ३२ लोकांची हत्या केली होती . पुढे बराच काळ त्याच्यावर खटला सुरू होता . परंतु कोणत्याही ठोस पुराव्याअभावी त्याला सोडून देण्यात आले . गिटार वाजवण्यात तरबेज असलेला थंड डोक्याचा ‘चार्ल्स’ दिसायला अगदी एखाद्या हॉलीवूड सुपरस्टारप्रमाणे होता . तुरुंगात असताना केवळ संवाद शैलीच्या जोरावर त्याने गुन्हेगार तरुणांची एक लहानशी टोळी तयार केली होती . आणि तिथूनच खऱ्या अर्थाने त्याच्या विकृत कारकिर्दीची सुरुवात झाली . तुरुंगाबाहेर पडल्यानंतर त्याने अमेरिकेतील गुन्हेगारी प्रवृत्तीच्या तरुणांना एकत्र करण्यास सुरुवात केली . आणि पाहता पाहता त्याच्या टोळीचे जणू एका फौजेत रूपांतर झाले . त्याने या फौजेला ‘वेन हॉटन फॅमिली’ असे नाव दिले होते . तुरुंगात जाऊन आलेला जवळपास प्रत्येक तरुण त्याच्या या कुटुंबात भरती होत होता . मोठय़ा प्रमाणावर गुन्हेगार एकवटल्यामुळे पुढे ते पोलीस प्रशासनालाही आव्हान देऊ लागले . त्याच दरम्यान त्यांनी आपले अस्तित्व दाखवून देण्यासाठी शेरोन टेटे , रोमन पोलंस्की यांसारख्या हॉलीवूड सेलिब्रिटींच्या हत्येचे सत्र सुरू केले . १९७० साली चार्ल्स मेन्सनला पुन्हा एकदा अटक करण्यात आली . २०१७ साली तुरुंगातच त्याचा मृत्यू झाला . ‘वन्स अपॉन टाइम इन हॉलीवूड’ या चित्रपटात दिग्दर्शक क्विंटन टॅरेन्टिनो हे चार्ल्स मेन्सनचा संपूर्ण जीवन प्रवास उलगडून दाखवण्याचा प्रयत्न करणार आहेत . या चित्रपटात कोणता कलाकार कोणती भूमिका बजावणार हे अद्याप जाहीर झाले नसले तरी ब्रॅड पिट व लिओनार्दो दी कॅप्रिओ या दोन सुपरस्टार कलाकारांना एकत्र पाहण्यासाठी चाहते उत्सुक आहेत .


दिलीप ठाकूर लग्न झाल्यावर मुंबईत आपले स्वतःचे घर असावे अथवा मुंबईत आपले एक घर घेऊ आणि मग लग्न करून त्यात आपला नवीन संसार थाटावा असे स्वप्न पाहणारे प्रेमी प्रत्येक दशकात होते अथवा आहेत . सत्तरच्या दशकात मध्यमवर्गीय कुटुंबातील प्रेमीही असे स्वप्न पाहत , याचे प्रतिबिंब भीमसेन दिग्दर्शित ‘घरोंदा’ ( १९७७ ) या चित्रपटातही पडले आणि हे गाणे जन्माला आले , दो दीवाने शहर में रात में या दोपहर में आबोदाना ढूँढते हैं एक आशियाना ढूँढते हैं छोटीसी बॅग हाती घेतलेला अमोल पालेकर आणि मध्यमवर्गीय रुपातील झरिना वहाब हे असेच प्रेमात आकंठ बुडालेले असतानाच जबाबदारीचे भानही कायम ठेवत अगोदर आपले घर घेऊ आणि मग लग्न करू असा विचार करून बांधकाम सुरू असलेल्या एका इमारतीत येतात आणि गाऊ लागतात . सभ्यतेचे सर्व संकेत पाळत ते गाताहेत आणि त्या इमारतीच्या बांधकामाचे कामगार त्यांच्याकडे कुतुहल आणि कौतुकाने पाहताहेत . इन भूलभूलैय्या गलियों में अपना भी कोई एक घर होगा अंबर पे खुलेगी खिड़की या खिड़की पे खुला अंबर होगा अस्मानी रंग की आँखों में , बसने का बहाना ढूँढते हैं गुलजार यांच्या या गीतात नवतरुणांचे स्वप्न व्यक्त होतेय . संगीतकार जयदेव यांनी या गाण्यात अमोल पालेकरना भूपेंद्रचा आणि झरिना वहाबला रुना लैलाचा आवाज देत खरं तर आश्चर्याचा धक्काच दिला . पण पडद्यावर गाणे अगदी झकास खुललयं . अमोल पालेकर त्या दिवसात मध्यमवर्गीय सरळमार्गी नायक अशी प्रतिमा होती . ती या गाण्यासह चित्रपटात फिट बसली . जब तारें जमीन पर जलते हैं , आकाश जमीन हो जाता है उस रात नहीं फिर घर जाता , वो चाँद यहीं सो जाता है पलभर के लिए इन आँखों में , हम एक ज़माना ढूँढते हैं लहान मुले व इतर बांधकाम कामगार आपल्याकडे पाहताहेत याची जाणीव होताच हे प्रेमिक वांद्रे बॅन्ड स्टँडला मोकळ्या हवेत जातात आणि त्यांच्या स्वप्नाला गाण्यातून अधिकच मोकळी वाट मिळते . अमोल पालेकर यांनी हिंदी चित्रपटातून साकारलेल्या काही श्रवणीय गाण्यातील हे एक आहे . ‘दो दीवाने शहर में…’ मुंबईतील जीवनावर बरीच चित्रपट गीते आहेत . त्यात हे वेगळे आणि सहज गुणगुणावे असे .


‘द अॅक्सिडेंटल प्राइममिनिस्टर’ या चित्रपटाचा ट्रेलर प्रदर्शित झाल्यापासून हा चित्रपट वादाच्या भोवऱ्यात सापडला आहे . माजी पंतप्रधान मनमोहन सिंग यांच्या राजकीय कारकीर्दीवर हा चित्रपट आधारित आहे . ‘द अॅक्सिडेंटल प्राइममिनिस्टर’च्या ट्रेलर आणि प्रोमोचे प्रदर्शन थांबवावे या मागणीसाठी दिल्ली उच्च न्यायालयात एक याचिका दाखल करण्यात आली आहे . पंतप्रधान हे संविधानिक पद आहे . या चित्रपटाच्या ट्रेलरमुळे माजी पंतप्रधान आणि देशांची प्रतिमा मलिन होत आहे त्यामुळे या ट्रेलरचे प्रक्षेपण रोखण्यात यावे अशी मागणी याचिकाकर्त्याने केली आहे . अनुपम खेर आणि अक्षय खन्ना यांची मुख्य भूमिका असलेला हा चित्रपट संजय बारु यांच्या पुस्तकावर आधारीत आहे . या चित्रपटात चुकीची माहिती दाखवण्यात आली असून हा ट्रेलर दिशाभूल करणारा आहे असे याचिकाकर्त्याने म्हटले आहे . या ट्रेलरमधून सिनेमॅटोग्राफी कायद्याच्या नियम ३८ चे उल्लंघन होत आहे असे याचिकाकर्त्याने म्हटले आहे . दिल्ली उच्च न्यायालयात सोमवारी या याचिकेवर सुनावणी होईल .


आहार डॉ . वैशाली जोशी – response . lokprabha @ expressindia . com पर्याय नसतो म्हणून किंवा आवड असते म्हणूनही आजकाल फास्ट फूड टाळता येत नाही . पण ते खायचंच असेल तर त्याचे दुष्परिणाम माहीत असायला हवेत आणि ते आरोग्यदायी करण्याचे मार्गही माहीत असायला हवेत . कधी वेळ नाही म्हणून , कधी जरासा चेंज हवा म्हणून , तर केव्हा तरी पार्टी आहे , म्हणून आपण सतत फास्ट फूड पोटात ढकलत असतो . आजच्या फास्ट लाइफमध्ये फास्ट फूडचे प्रमाण प्रचंड वाढले आहे . जे मिळेल ते आणि वेळ मिळेल तेव्हा खायचे , ट्रेन व बसने ऑफिसला पळायचे व मिळेल तेवढा वेळ झोपायचे , हे असे जीवन आज बरेच जण जगत आहेत याची आपल्याला कल्पना आहेच . अशा वेळी बाहेर खाणे हा एकमेव पर्याय असतो . बऱ्याच लहान मुलांना पालक सांगतात , आपले अन्न सकस असावे , वेळेवर जेवावे . पण मोठय़ांचे काय ? त्यांनाही नाइलाजाने का होईना या पदार्थाचा आसरा घ्यावा लागतो . एकटे राहणारे किंवा नवरा बायको नोकरी करणारे असल्यामुळे वेळेअभावी सतत बाहेरचे अन्न खावे लागते . झटपट तयार होणारे पदार्थ आणि त्यांची जिभेवर रेंगाळत राहणारी चव यामुळे फास्ट फूड न आवडणारा मनुष्य शोधूनही सापडणार नाही . फास्ट फूड म्हणजे काय ? फास्ट फूड म्हणजे पटकन व खूप प्रमाणात बनविता येणारे व स्वस्त असल्यामुळे सर्वाच्या खिशाला परवडतील असे पदार्थ . या पदार्थाचे जॉइंट्स असतात . दुकानात ऑर्डर दिली की पाच मिनिटांत तो पदार्थ समोर हजर असतो . पिझ्झा , पास्ता , बर्गर , नूडल्स , सँडविच , फ्रेंच फ्राईज , ओनियन िरग , टाकोज , फ्रँकी , नाचोस , फिश अॅण्ड चिप्स ( तळलेले मासे आणि त्याबरोबर बटाटय़ाचे गरमागरम चिप्स ) , तळलेले क्रिस्पी चिकन , आईस्क्रीम व डोनट , बिस्किट व केक हेही पदार्थ फास्ट फूडमध्येच गणले जातात . पण काही वेळा फास्ट किंवा जंक फूड हा नाइलाज नसून आनंदाचाही भाग झाला आहे . याचे कारण घरबसल्या ऑनलाइन पद्धतीने हे पदार्थ घरी मागवता येतात . तसेच ओव्हर द काऊंटर अगदी पाच मिनिटांत तयार पदार्थाची पिशवी हाती येते . अर्थातच हे पर्याय काय तर जंक फूड आणि फास्ट फूड . या सर्व सोयींमुळे काही नाइलाजाने तर काही आनंदाने बाहेरच्या खाण्याचा आनंद लुटतात . पुढे शरीरावर त्याचे काय व किती दुष्परिणाम होतील याचा विचारच ते करत नाहीत . लोकप्रियतेची कारणे एक पिझ्झा किंवा बर्गर खाल्ला की पोट फुल्ल . घरी करायची कटकट वाचते आणि तरीही कमी किमतीत पोट भरते . हॉटेलमध्ये जा , रोटी - भाजी ऑर्डर द्या , खाऊन घरी यात किमान दोन - तीन तास सहज मोडतात . या उलट फास्ट फूड जॉइंटमध्ये अवघ्या पाच मिनिटांत तो पदार्थ हातात व शिवाय तुलनेत कमी किमतीत मिळतो . हे पदार्थ अतिशय उत्कृष्ट लागतात . का लागू नयेत बरं ? घरच्यासारखे आरोग्याचा विचार करून हे पदार्थ बनवलेले असतात का , याचा विचार करण्याची गरज आहे . हे पदार्थ खाताना खूपच आनंद मिळतो . क्वचित प्रसंगी हा आनंद घ्यावाही . यात नेमकं दडलंय काय ? या पदार्थात वापरल्या गेलेल्या सामग्रीचा विचार केला तर त्यात मदा , वनस्पती तूप , साखर ( refined sugar ) व चरबीयुक्त मटण या घटकांचा मुख्यतः वापर होतो . या चारही घटकांचा वापर कमी का असावा असा विचार येतो . हे पदार्थ सतत खाण्याने पोटातील चरबी वाढून स्थूलता , मधुमेह , उच्चरक्तदाब , हृदयविकार यकृताच्या कामातील बिघाड यासारखे आजार उद्भवतात . आपण घरी रोजच्या जेवणात पोळ्या किंवा फुलके व भात बनवतो . विविध पिठांच्या भाकऱ्या , दशमीही खाणारे लोक आहेत . या पिठातून भरपूर प्रमाणात बरेच अन्नघटक असतात . कबरेदके , प्रथिने , चरबी , तंतुमय पदार्थ , जीवनसत्त्व व खनिजे यांचे प्रमाण विविध धान्यांत कमी - अधिक असते . मदा हानीकारक का ? कणकेतून पूर्णतः प्रथिने व तंतुमय पदार्थ काढून टाकले की उरतो तो मदा . यात प्रथिने , जीवनसत्त्वे , खनिजेही नसतात . मग उरते काय तर कबरेदके . कबरेदके खाण्याचे प्रमाण शरीराला ऊर्जेसाठी लागणाऱ्या कबरेदकांपेक्षा जास्त असेल तर त्यांचे रूपांतर चरबीमध्ये होऊन वजन वाढू लागते . त्याशिवाय या पदार्थामध्ये अख्खी धान्ये , फळे , भाज्या व कमी चरबी असणारे मटण हे न वापरल्यामुळे जीवनसत्त्वे व खनिजांचा अभाव असतो . हेच कारण त्यातील खूप प्रमाणात असलेल्या रिफाइंड शुगरलाही लागू होते . तिसरा महत्त्वाचा आक्षेप घेण्यासारखा घटक म्हणजे त्यात वापरले जाणारे वनस्पती तूप . या पदार्थामध्ये तेल व तूप न वापरता तेलावर प्रक्रिया ( hydrogenation ) करून बनविण्यात आलेले वनस्पती तूप मोठय़ा प्रमाणात वापरले जाते . यात तळलेले पदार्थ लवकर खराब होत नाहीत व खुसखुशीत लागतात . त्याशिवाय तेल , तूप , बटर यापेक्षा ते वापरणे स्वस्तही पडते . तेलात असंपृक्त स्निग्धाम्ले असली तरीही या प्रक्रियेमुळे या वनस्पती तुपात संपृक्त असे स्निग्धाम्ले तयार होतात . या प्रक्रियेत निर्माण झालेली ट्रान्स फॅटी अॅसिड्स संपृक्त असून शरीरासाठी खूपच हानिकारक असतात . यामुळे मधुमेह व हृदयविकार होऊ शकतात . हे बहुतांश वेळा ओटीपोटात जमा होतात . आहारात या पदार्थाचा समावेश वाढल्यामुळे शरीरात चरबी जमा होते . तसेच यात असलेल्या मटण , मेयोनिज , चीज किंवा इतर सॉस , अंडी व स्निग्ध पदार्थामुळे त्यातील चरबी व कोलेस्टेरॉचे प्रमाणही वाढते . या सर्व कारणांमुळे या पदार्थामधील उष्मांकांचे प्रमाण खूपच जास्त असते . अर्थात हल्ली आरोग्याविषयीच्या वाढत्या काळजीमुळे लोक जागरूक झाले आहेत . त्यामुळे या जॉइंटमध्ये हल्ली ग्रिल केलेल्या भाज्या किंवा कबाब , विविध प्रकारची सलाड , फळे असेही पदार्थ उपलब्ध होताना दिसतात . त्यामुळे वेळप्रसंगी या पदार्थाना प्राधान्य द्यावे . जंक फूड म्हणजे काय ? तळलेल्या किंवा साखरेचे प्रमाण जास्त असलेल्या पदार्थाना जंक फूड म्हणतात . त्यात मिठाचे म्हणजेच सोडियमचे प्रमाणही अधिक असते . पटकन तोंडात टाकता येतील असे सुके पदार्थ जसे चिप्स , कॉर्न चिप्स , कुकीज , कॅण्डी व पिता येतील असे सोडा , सॉफ्ट ड्रिंक यांचा यात समावेश असतो . तसेच डोनट , फ्राइज , ओनियन िरग , पिझ्झा , बर्गर असे पदार्थ यात मोडतात . लहान मुलांना तर हे पदार्थ फारच प्रिय असतात . मुलांना जणू त्यांचे व्यसनच लागले आहे . बरं काहींची किंमत अगदी दहा - वीस रुपये असल्यामुळे पालकही फारसे आढेवेढे घेत नाहीत . आणि मुलांच्या पॉकेटमनीमध्येही ते बसतात . हे पदार्थ आकर्षक दिसण्यासाठी त्यात विविध रंग , तसंच आकर्षक असा वास येण्यासाठी काही रासायनिक पदार्थ घातले जातात . त्याशिवाय त्यांचे आकारही आकर्षक असल्याने ते मुलांचे लक्ष वेधून घेतात . मुलांकडून टीव्हीसमोर बसल्या बसल्या किंवा पुस्तक वाचता वाचता केव्हा दोन - तीन पाकिटांचा फडशा पडतो कळतच नाही . पोट भरण्याच्या दृष्टीने ते हलके वाटले म्हणजेच त्यांच्यामुळे पोट भरलेले वाटले नाही तरीही त्यात भरभरून असलेल्या उष्मांकांमुळे ते खूपच जड असतात . त्याचे कारण त्या पदार्थामधील चरबी व साखरचे अवाजवी प्रमाण . या पदार्थामध्ये सोडियमचे प्रमाण जास्त असल्यामुळे त्याच्या अति सेवनाने पुढे वय वाढल्यावर उच्चरक्तदाब , हृदयविकार व स्थूलता असे काही आजार सुरू होतात . सर्वात महत्त्वाचे म्हणजे हे पदार्थ टिकविण्यासाठी त्यात वापरली गेलेली प्रिझव्र्हेटिव्ह्ज आणि इतर रासायनिक घटक शरीराला हानिकारक असतात . त्यात अनेक प्रकारचे फ्लेविरग एजंट असतात . उदा . चीझ , कांदा , लसूण , लोणचे . त्यासाठी रासायनिक घटक वापरलेले असल्यामुळे ते शरीराला हितकारक नसतात . फास्ट फूड टू फिटनेस फूड रोजच्या धावपळीच्या जीवनात कधीतरी हे पदार्थ खाण्याचा मोह होतोच . बाहेर असलात तर त्यातल्या त्यात तळलेले व अति साखरयुक्त पदार्थ टाळावेत . सँडविच हा एक चांगला पर्याय असू शकतो . घरी केलेत तर उत्तमच . बाजारात हल्ली गव्हाचा ब्रेडदेखील मिळतो तसेच मिश्र धान्यांचा ब्रेड किंवा बर्गर ब्रेडही मिळतो . तो वापरावा . चीझचे प्रमाण कमी करावे . अलीकडे विविध प्रकारची ‘लो - फॅट’ चीझ बाजारात मिळू लागली आहेत . लो फॅट रिकोटा , फेटा , नॉन फॅट मॉझरेला ही मऊ चीझ आणि लो फॅट चेडार हे थोडसे कडक असलेले चीझ काही निवडक पदार्थावर घालून खाता येईल . पण कोणतेही चीझ पदार्थावर घालून खाताना ते वरून किसून घातले तर योग्य प्रमाणात खाल्ले जाईल . मोठे - मोठे तुकडे करून , स्लाईस करून चीझ घालणे टाळावे . कधी तरी चीजच्या ऐवजी घरी केलेले पनीर वापरावे . पण पनीर शक्यतो गाईच्या दुधाचे असावे ; त्यात तुलनेने कॅलरीज कमी असतात . कुठलाही पदार्थ बनविताना त्यात खूप प्रमाणात भाज्या वापराव्यात . मेयो किंवा इतर सॉसचा वापर कमी ठेवावा . कोिथबीर पुदिन्याची चटणी वापरावी . ऑलिव्ह ऑइल वापरावे . मटण वापरताना त्यावरची चरबी काढून टाकावी . तसेच त्यातील अवयवांचा वापर टाळावा . अशा प्रकारे हेच फास्ट किंवा जंक फूड थोडय़ा प्रमाणात तरी पौष्टिक बनवून खावे . सौजन्य – लोकप्रभा


श्रीकांत यांच्याकडून अनपेक्षित कामगिरी पाहायला मिळू शकते , असा विश्वास भारताचा राष्ट्रकुल क्रीडा स्पर्धेतील विजेता पी . कश्यपने व्यक्त केला आहे . लंडन ऑलिम्पिकमध्ये सायनाने कांस्यपदक पटकावले होते , त्यामुळे या वेळी तिच्याकडून भारताला मोठय़ा अपेक्षा असतील . दुसरीकडे सिंधू आणि कश्यप यांनी गेल्या काही वर्षांमध्ये दमदार कामगिरी करत आपली ओळख निर्माण केली आहे . त्यामुळे ऑलिम्पिकमध्ये त्यांच्याकडून धक्कादायक कामगिरी पाहायला मिळू शकते . ‘‘सायनाचे क्रमवारीतील स्थान आणि फॉर्म पाहता तिच्याकडून पदकाची अपेक्षा असेल . सिंधू आणि श्रीकांत यांनाही कमी लेखण्याची चूक कुणी करणार नाही . कारण त्यांच्याकडून जेवढय़ा अपेक्षा आहेत , त्यापेक्षा उजवी कामगिरी हे दोघेही करू शकतील , असे कश्यप म्हणाला . अर्जुन पुरस्कार विजेत्या कश्यपने या वेळी ऑलिम्पिकमध्ये पहिल्यांदाच पुरुष दुहेरीमध्ये प्रवेश मिळवलेल्या मनू अत्री आणि बी . सुमित यांचे कौतुक केले . त्यांच्याबद्दल तो म्हणाला की , ‘‘ऑलिम्पिकमध्ये मनू आणि सुमीत पदक मिळवतील , असे मी म्हणणार नाही ; पण या दोघांनी नेत्रदीपक कामगिरी केल्यामुळे ऑलिम्पिकमध्ये पुरुष दुहेरी विभागात भारताला पहिल्यांदाच स्थान मिळाले आहे . हे दोघेही ऑलिम्पिकमध्ये चांगली कामगिरी करतील , अशी मला आशा आहे . मार्चमध्ये झालेल्या जर्मनीतील स्पर्धेदरम्यान कश्यपला दुखापत झाली होती आणि त्यामुळेच त्याचे ऑलिम्पिकमध्ये सहभागी होण्याचे स्वप्न धुळीस मिळाले होते . याबद्दल तो म्हणाला की , ‘‘मार्चमध्ये कारकीर्दीतील सर्वोच्च स्तरावर असताना मला दुखापत झाली ; पण या दुखापतीतून आता मी सावरत आहे . आगामी इंडोनेशियातील स्पर्धेत मी खेळेन अशी आशा आहे . ’’


संजय लीला भन्साळी दिग्दर्शित ‘पद्मावती’ सिनेमातील राणी ‘पद्मावती’चे अर्थात दीपिका पदुकोणचे पहिले पोस्टर घटस्थापनेला प्रदर्शित करण्यात आले होते . आता या सिनेमाचे दुसरे पोस्टर नवरात्रीच्या पाचव्या दिवशी प्रेक्षकांसमोर आणले आहे . दुसऱ्या पोस्टरवर शाहिद कपूर साकारत असलेल्या राजा रावल रतन सिंगची प्रतिमा आहे . दीपिका पदुकोणच्या पोस्टरचे झालेले कौतुक पाहून ‘पद्मावती’च्या टीमने शाहिदचे पोस्टरही आज सकाळी प्रदर्शित केले . आता फक्त बहुप्रतिक्षित अलाउद्दीन खिलजीची व्यक्तिरेखा साकारणाऱ्या रणवीर सिंगचे पोस्टर येणे बाकी आहे . साहजिकच ही दोन पोस्टर्स पाहिल्यानंतर चाहत्यांना त्याची प्रचंड उत्सुकता लागली आहे . येत्या चार दिवसांमध्येच रणवीरचे पोस्टरही प्रदर्शित करण्यात येईल , अशी शक्यता वर्तवण्यात येत आहे . शाहिदने सोशल मीडियावर त्याचा लूक शेअर करताना लिहिले की , ‘राजा रावल रतन सिंग - शौर्य , सामर्थ्य आणि सन्मानाचे प्रतीक . ’ शाहिदचा हा लूक पाहून तो खरेच रावल रतनसारखा दिसतो यात काही शंका नाही . ऐतिहासिक भूमिका साकारण्याची शाहिदची ही पहिलीच वेळ असल्यामुळे त्याने आपले सर्व कौशल्य या व्यक्तिरेखेसाठी पणाला लावले आहे . शाहिदला यापूर्वी कधीही अशा वेशभूषेत पाहिले नसल्यामुळे त्याच्या चाहत्यांसाठी नक्कीच ही एक ट्रिट असेल . असे म्हटले जाते की , शाहिदचे या सिनेमातील बहुतांश दृश्ये ही ‘शर्टलेस’ आहेत . त्यामुळे त्याने या सिनेमासाठी आपल्या शरीरयष्टीवर फार मेहनत घेतली . आपल्या सिनेमातील व्यक्तिरेखांना सुंदर आणि कलात्मक पद्धतीने सादर करण्यात भन्साळी यांचा हात कोणीच धरू शकत नाही . त्यांच्या आतापर्यंतच्या प्रत्येक सिनेमात ‘भन्साळी टच’ नेहमीच दिसून आला आहे . हा सिनेमा येत्या १ डिसेंबरला प्रदर्शित होणार आहे . दीपिकाचा खास लूक या सिनेमात दीपिकाच्या लूकवर सर्वात जास्त मेहनत घेण्यात आली होती . दीपिकाचा या सिनेमातील लूक जेवढा आकर्षक आहे त्यावरुन तिला तयार होण्यास फार वेळ लागत असेल , असे तुम्हाला वाटत असेल . पण प्रत्यक्षात शुटिंगच्यावेळी तयारीसाठी सर्वात कमी वेळ दीपिकालाच लागायचा . दीपिका या सिनेमासाठी फक्त अर्ध्या तासात तयार व्हायची . नैसर्गिक पद्धतीने तिचे सौर्दंय कशाप्रकारे खुलवता येईल , यावर भर देण्यात आला . पोस्टरमधील तिच्या यूनीब्रोमुळेही ती सोशल मीडियावर चर्चेचा विषय ठरली होती . काहींच्या मते या जुळलेल्या भुवयांमुळे ती नैराश्यग्रस्त वाटते तर काहींनी अशा भुवया ठेवायला परवानगी देणे हे फार हिंमतीचे काम असल्याचे सांगितले .


बॉलिवूडचा खिलाडी अक्षय कुमार आणि समाजकार्य याजणू एकाच नाण्याच्या दोन बाजू आहेत . अक्षयने अनेकदा जवानांना मदतीचा हात दिला आहे . त्याच्या सिनेमांमधूनही तो सतत काही ना काही नवीन देण्याचा , शिकवण्याचा प्रयत्न करतो . नुकतेच अक्षयने मुंबई सेंट्रल एसटी बस डेपोमध्ये सॅनिटरी नॅपकिन्सची वेंडिंग मशीन स्थापित केली आहे . सिनेमासाठी फक्त एकाच ठिकाणी अशी वेंडिंग मशिन प्रस्थापित केली नसून देशभरात अन्य ठिकाहीणी अशा मशिन प्रस्थापित करण्याचा त्याचा मानस आहे . अक्षयचा नुकताच आलेला ‘पॅडमॅन’ हा सिनेमा प्रदर्शित झाला . या सिनेमात मासिक पाळी आणि तेव्हा घ्यावी लागणारी स्वच्छता यावर भाष्य केले गेले आहे . पण हा सिनेमा फक्त बॉक्स ऑफिस कलेक्शनपुरताच मर्यादित राहू नये असे अक्षयला वाटले . म्हणून त्याने एक पाऊल पुढे जात मुंबई सेंट्रल एसटी बस डेपोमध्ये सॅनिटरी नॅपकिन मशिनचे उद्घाटन केले . या मशिनच्या उद्घाटनप्रसंगी शिवसेनेचे नेते आदित्य ठाकरे उपस्थित होते . अक्षय आणि आदित्य ठाकरे यांनी या कार्यक्रमादरम्यानचा फोटो सोशल मीडियावर शेअर केला . फोटो शेअर करताना अक्षय म्हणाला की , ‘आज मुंबई सेंट्रलच्या एसटी डेपोमध्ये एक सॅनिटरी नॅपकिन्सची वेंडिंग मशीन स्थापित करण्यात आली . यानंतर संपूर्ण देशभरात अशा अजून मशीन लागण्याची आशा आहे . या कार्याच्या समर्थनासाठी आदित्य ठाकरेंचे धन्यवाद . ’ अक्षयनंततर आदित्य ठाकरेनीही इन्स्टाग्रामवर फोटो शेअर करत म्हटले की , ‘सिनेमा लवकरच १०० कोटींचा आकडा पार करेल . नेहमीच चांगले काम करण्याची प्रेरणा देत राहिल्याबद्दल अक्षय कुमार तुझे आभार . ’


माझे वजन खूप वाढले आहे त्यामुळे मी आता जिम लावणार , आता जिम लावली नाही तर माझे काही खरे नाही , असे म्हण अनेकजण उत्साहात व्यायामशाळेत प्रवेश घेतात . मात्र , काही दिवस उलटल्यानंतर आपल्याला नियमित व्यायामाचा कंटाळा येतो . त्यामुळे जिममध्ये नियमितपणे जाणे होत नाही . मात्र , जिम सोडल्यास वजन वाढण्याची भीती अनेकांना सतावत असते . पण यामागे नेमके काय कारण असते ? खरंच वजन वाढते का ? या गोष्टीचा शरीरावर काय परिणाम होतो याबाबत जाणून घेणे महत्त्वाचे आहे . दररोजच्या जिमच्या व्यायामामुळे शरीरात अनेक बदल होतात . जिमच्या व्यायामामुळे मांसपेशी तुटतात . या तुटलेल्या मांसपेशी रिपेअर करण्यासाठी चांगल्या आहाराची गरज असते . त्यामुळे जिमवरुन आल्यावर भूक लागते . यावेळी शरीराला योग्य ते पोषण मिळाले नाही तर शरीरातील उष्मांक साठून राहतात . दुसऱ्या दिवशी जिमला गेल्यावर साठून राहीलेल्या कॅलरीज जाळल्या जातात . जिमला जाणे बंद केल्यावर त्याला पर्यायी व्यायाम करणे आवश्यक आहे . मात्र , तसे न केल्याने आपण जो आहार घेतो त्यातील उष्मांक जळण्याची क्रिया बंद होते . हा उष्मांक पोटावर चरबीच्या रुपात साठून राहतो . त्यामुळे जिम सोडली तरी पर्यायी व्यायाम करत राहणे गरजेचे असते . त्यामुळे तब्येत चांगली राहण्यास मदत होते . मांसपेशींचे रुपांतर कधीच चरबीत होत नाही . त्यामुळे हा गैरसमज दूर करावा . जिमला जाणे अचानक बंद करत असाल तर खालील गोष्टींची विशेष काळजी घ्यायला हवी . १ . जिम लावण्याआधीच त्याला पर्यायी व्यायामप्रकार नाही का ते शोधा . २ . जिममध्ये जात असताना आपल्या शरीराची ताकद , लवचिकता , आपली क्षमता हे वाढत आहे की नाही ते तपासून पाहा . ३ . जिम सोडल्यानंतर आहारात योग्य ते बदल करा . ४ . आवश्यक तेवढी झोप घ्या . ५ . श्वसनाशी निगडीत व्यायामप्रकार सुरु ठेवा . ६ . आहारात फळे आणि भाज्यांचा वापर करा . मनाली मगर - कदम , फिटनेसतज्ज्ञ


जगप्रसिद्ध कार कंपनी BMW ने कारमध्ये इंजिन लागण्याच्या घटनांबाबत माफी मागितली आहे . या प्रकरणाची चौकशी सुरू आहे असं सांगत बीएमडब्ल्यूच्या दक्षिण कोरिया युनिटने याप्रकरणी खेद व्यक्त केला आहे . एग्जॉस्ट गॅस रिसर्क्युलेशन ( ईजीआर ) कूलरमध्ये गळती होत असल्यामुळे आग लागण्याच्या घटना घडल्या होत्या . दीर्घकाळासाठी गाडी सुसाट चालवल्यानंतर इंजिनला आग लागायची . इंजिनमध्ये आग लागल्याच्या घटनांमुळे कंपनीने हजारो गाड्या परत मागवल्या होत्या . वाहतूक मंत्रालयाकडून या घटनांची चौकशी सुरू असून आम्ही त्यांना सहकार्य करत आहोत असं कंपनीच्या कोरिया युनीटचे चेअरमन किम ह्यो - जून यांनी सांगितलं . यावेळी बोलताना किम ह्यो - जून यांनी ग्राहकांना झालेल्या त्रासाबाबत खेद व्यक्त केला . जानेवारी ते जुलैदरम्यान BMW गाड्यांना आग लागण्याच्या २७ घटना समोर आल्या होत्या . त्यानंतर कंपनीने हजारो गाड्या परत मागवल्या होत्या . यापूर्वीही BMW ने आग लागण्याच्या घटनांमुळे गाड्या परत मागवल्या होत्या . याशिवाय काही तांत्रिक कारणांमुळे इंग्लंडमधून जवळपास सव्वा तीन लाख गाड्या परत मागवल्या होत्या .


काही वर्षांपूर्वी ‘स्टुडंट ऑफ द इयर’ या चित्रपटातून बॉलिवूडमध्ये प्रवेश करणारा अभिनेता सिद्धार्थ मल्होत्रा सध्या नावाजलेल्या अभिनेत्यांपैकी एक असल्याचं पाहायला मिळतं . ‘स्टुडंट ऑफ द इयर’मध्ये दमदार अभिनय करत प्रेक्षकांच्या मनावर राज्य करणारा सिद्धार्थ सध्या वेगवेगळ्या धाटणीच्या भूमिकांना प्राधान्य देताना दिसत आहे . मात्र कारगील युद्धातील शहीद मेजर विक्रम बत्रा यांची भूमिका करणं त्याच्यासाठी आव्हानात्मक असल्याचं त्याने नुकतंच म्हटलं आहे . सध्या सिद्धार्थ बालजी मोशन अंतर्गत तयार होणाऱ्या चित्रपटामध्ये व्यस्त असून त्याच्याबरोबर अभिनेत्री परिनिती चोप्रा स्क्रिन शेअर करत आहे . या चित्रपटाचं चित्रीकरण पूर्ण झाल्यानंतर तो आगामी चित्रपटाकडे वळणार आहे . त्याचा हा आगामी चित्रपट शहीद मेजर विक्रम बत्रा यांच्या जीवनावर आधारित असल्याचं सांगण्यात येत आहे . सिद्धार्थने या आगामी चित्रपटाविषयी नुकतंच त्याचं मत व्यक्त केलं असून मेजर बत्रा यांची भूमिका वठविणं म्हणजे एक मोठं आव्हान असल्याचं म्हटलं आहे . ‘मेजर बत्रा यांची भूमिका वठवणं हे केवळ माझं काम नाही तर ती माझी जबाबदारी आहे . त्यांमुळे त्यांच्या भूमिकेला न्याय देता यावा यासाठी मी आतापासूनच तयारी सुरु केली आहे . मात्र त्यांच्या भूमिकेला न्याय देणं वाटतं तेवढं सोपं नाही . हे फार आव्हानात्मक आहे . त्यामुळे मला प्रचंड मेहनत करण्याची गरज आहे’ , असं तो म्हणाला . दरम्यान , मेजर बत्रा यांची भूमिका वठविण्यासाठी सिद्धार्थ प्रचंड उत्सुक असला तरी त्याच्यावर मोठ्या प्रमाणावर दडपण आल्याचं पाहायला मिळत आहे . विशेष म्हणजे या नव्या भूमिकेमुळे सिद्धार्थ चाहत्यांपुढे एका नव्या अंदाजात सादर होणार असून तो या भूमिकेला कसा न्याय देतो हे पाहणं औत्सुक्याचं ठरणार आहे .


सध्या बॉलिवूडमध्ये चरित्रपटांचे वारे वाहताना दिसत आहे . वर्षभरातील एकूण हिंदी सिनेमांच्या यादीवर नजर टाकली तर त्यात चरित्रपटांचाच भरणा अधिक दिसून येतो . याच चरित्रात्मक सिनेमांच्या यादीत कंगना रणौतच्या मणिकर्णिका - द क्वीन ऑफ झांसी सिनेमाची सर्वाधिक चर्चा आहे . सध्या राजस्थानमधील बिकानेर येथे या सिनेमाचे चित्रीकरण सुरू आहे . सिनेमाच्या सेटवरील काही फोटो सध्या सोशल मीडियावर कमालीचे व्हायरल होत आहेत . यात कंगनाच्या लूकचीच सर्वात जास्त चर्चा होताना दिसते . या फोटोमध्ये कंगनाने लाल रंगाची साडी नेसली आहे . साडीच्या काठपदरापासून ते दागिन्यांपर्यंत तिचा रॉयल लूक समोर येतो . या सिनेमात झांशीच्या राणीचे शौर्य दाखवण्यात येणार आहे . राणीची भूमिका साकारणं काही सोपी गोष्ट नाही . पण या सिनेमाला योग्य न्याय देण्यासाठी कोणी सक्षम असेल तर ती एकमेव कंगना रणौतच आहे याबद्दल दिग्दर्शक निर्मात्यांच्या मनात किंचितही शंका नाही . सिनेमात कंगना अनेक साहसी दृश्य करताना दिसणार आहे . सिनेमाच्या चित्रीकरणादरम्यान कंगनाचे अनेक अपघातही झाले आहेत . तलवारबाजीचे दृश्य चित्रीत करत असताना तिच्या डोळ्याजवळ तलवार लागली . यात तिला टाकेही पडले . यावर्षी १५ ऑगस्टला हा सिनेमा प्रदर्शित करण्याचा निर्मात्यांचा मानस आहे . काही दिवसांपूर्वी राजस्थानमधील ब्राह्मण समुहाने ऐतिहासिक तथ्यांसोबत छेडछाड केल्याचा आरोप केला होता . यानंतर सिनेमाच्या निर्मात्यांनी सिनेमात दाखवण्यात आलेल्या कोणत्याही दृश्यामुळे राणी लक्ष्मीबाईची प्रतिमा मलिन होणार नसल्याचे आश्वासन दिले होते .


रिलायन्स जिओ जेव्हापासून बाजारात दाखल झाले आहे तेव्हापासून कंपन्यांचे धाबे दणाणले आहे . एकमेकांना टक्कर देण्यासाठी टेलिकॉम कंपन्या एकाहून एक आकर्षक असे प्लॅन जाहीर करत आहेत . ग्राहकांना आपल्याकडे आकर्षित करण्यासाठी मोबाईल सेवा पुरवठादार कंपन्यांना वेळोवेळी नवनवीन प्लॅन्स सादर करावे लागत आहेत . यासोबत आधीच्या प्लॅन्समध्ये बदलदेखील करावे लागत आहेत . या अनुषंगाने एयरटेलने आपले दोन प्रिपेड प्लॅन बदलले आहेत . एयरटेलने आपल्या ३९९ आणि ४४८ रूपयांच्या दोन प्रिपेड प्लॅनमध्ये बदल केला असून याला सर्व सर्कल्समध्ये लागू करण्यात आले आहे . ३९९ रूपयांच्या प्लॅनमध्ये आधी दररोज १ . ४ जीबी डाटा मिळत होता . यापुढे मात्र ग्राहकाला याऐवजी फक्त एक जीबी डाटा मिळणार आहे . यासोबत अमर्याद कॉलींगसह दररोज १०० एसएमएसदेखील देण्यात येणार आहे . या प्लॅनची वैधता ८४ दिवसांची आहे . ४४८ रूपयांच्या प्लॅनमध्ये आधी दररोज १ . ४ जीबी डाटा मिळत होता . या प्लॅनमध्ये यापुढे १ . ५ जीबी डाटा मिळणार आहे . म्हणजे यात डाटा वाढविण्यात आला आहे . यातही अमर्याद कॉलींगसह दररोज १०० एसमस मोफत मिळणार आहेत . तथापि , याची मर्यादा ८२ दिवसांची असणार आहे .


सातत्याने खुर्चीत बसून काम करणाऱ्यांना अकाली मृत्यूचा धोका अधिक असल्याचे नुकत्याच करण्यात आलेल्या एका संशोधनात स्पष्ट झाले आहे . ‘द लॅन्सेट’ या आरोग्यविषयक लिखाण करणाऱ्या नियतकालिकाने हे संशोधन प्रसिद्ध केले आहे . तासन्तास खुर्चीत बसून काम केल्यामुळे अकाली मृत्यूचा धोका अधिक असल्याने अशा कर्मचाऱ्यांना काही वेळनंतर विश्रांती अत्यावश्यक असल्याचे या संशोधनात स्पष्ट करण्यात आले आहे . शेकडो लोकांच्या वैद्यकीय अहवालांचा अभ्यास या संशोधनात करण्यात आला आहे . त्याचप्रमाणे बैठय़ा कामापेक्षाही टीव्ही पाहणे अधिक धोकादायक असल्याचेही हे संशोधन सांगते . आरोग्याचे हे धोके टाळण्यासाठी आठवडय़ातून १५० मिनिटे हलका व्यायाम करणे अत्यावश्यक असल्याचे ‘नॅशनल हेल्थ सव्र्हिस’ने स्पष्ट केले आहे . बैठय़ा कामामुळे ह्रदयविकार , मधुमेह आणि कर्करोगाचा धोका वाढतो हे सर्वानाच ठाऊक झाले आहे . मात्र , या आजारांमुळे जागतिक पातळीवर होणाऱ्या मृत्यूचे प्रमाण मोठय़ा प्रमाणात वाढले आहे . या आजारांमुळे ५ . ३ दशलक्ष लोकांचा वर्षांला मृत्यू होतो . धूम्रपानामुळे होणाऱ्या ( ५ . १ दशलक्ष ) मृत्यूपेक्षा हे प्रमाण अधिक आहे . त्यामुळे कार्यालयांतील कर्मचाऱ्यांनी दररोज व्यायाम करणे आणि कार्यालयात काही वेळ विश्रांती घेणे आवश्यक आहे . तसेच त्यांनी धूम्रपान , मद्यपान अशा व्यसनांच्या आहारी जाऊ नये असेही ‘द लॅन्सेट’ने म्हटले आहे . ( टीप : ‘ आरोग्यवार्ता ’ मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘ लोकसत्ता ’ चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


हाँगकाँग बॅडमिंटन स्पर्धेला मंगळवारपासून प्रारंभ होत असून , सातत्यपूर्ण कामगिरी करणाऱ्या पी . व्ही . सिंधूवर भारताच्या आव्हानाची धुरा असणार आहे . मागील वर्षी सिंधूला उपविजेतेपदावर समाधान मानावे लागले होते . जागतिक बॅडमिंटन क्रमवारीत अग्रस्थानावर असणाऱ्या ताय झू यिंगकडून अंतिम फेरीत तिला संघर्षपूर्ण पराभव पत्करावा लागला होता . यंदाच्या हंगामात सिंधूला राष्ट्रकुल क्रीडा स्पर्धा , जागतिक अजिंक्यपद आणि आशियाई क्रीडा स्पर्धेत रौप्यपदक मिळवता आले आहे . याशिवाय इंडिया आणि थायलंड खुल्या बॅडमिंटन स्पर्धेत तिने अंतिम फेरीपर्यंत मजल मारली होती . सिंधूची सलामीची लढत थायलंडच्या नितचाओन जिंदापोलशी होणार आहे . त्यानंतर उपांत्यपूर्व फेरीत तिची चीनच्या ह बिंगजियाओशी गाठ पडेल . बिंगजियाओने सिंधूचा तीनदा पराभव केला आहे . राष्ट्रकुलमध्ये दुसऱ्यांदा सुवर्ण आणि आशियाई स्पर्धेत कांस्यपदक पटकावणाऱ्या सायना नेहवालसाठी वाटचाल आव्हानात्मक असणार आहे . कारण दुसऱ्याच फेरीत तिला जपानच्या द्वितीय मानांकित अकानी यामागुचीशी भिडावे लागणार आहे . पुरुष एकेरीत किदम्बी श्रीकांतची पहिली लढत हाँगकाँगच्या वाँग विंग कि व्हिन्सेंटशी होणार आहे , मात्र दुसऱ्या फेरीत एच . एस . प्रणॉयशी सामना होण्याची दाट शक्यता आहे . प्रणॉयची सलामी डेन्मार्कच्या आंद्रेस अँटोनसीनशी होणार आहे . यंदाच्या हंगामात स्विस आणि हैदराबाद खुली बॅडमिंटन स्पर्धा जिंकणाऱ्या समीर वर्माची पहिल्या फेरीत थायलंडच्या सुप्पानयू अॅव्हिंगसॅनसनशी गाठ पडणार आहे . बी . साईप्रणितचा पहिला सामना थायलंडच्या खोसिट फेटप्रदाबशी होईल .


ललिता बाबर व कविता राऊत या मुंबई मॅरेथॉनमधील अव्वल भारतीय यंदा या स्पर्धेपासून दूर राहणार असल्याचेच संकेत मिळत आहेत . त्याचबरोबर गतविजेता जितेंद्रसिंग रावत व गोपी हेही यंदाच्या स्पर्धेत नसतील , असेही समजते . ललिताची सध्या बीएची अखेरच्या वर्षाची परीक्षा सुरू आहे . त्यामुळे ती या स्पर्धेत सहभागी होणार नसल्याचे तिच्या कुटुंबीयांनी सांगितले . सध्या तिने अभ्यासावरच लक्ष केंद्रित केले आहे . एवढेच नव्हे , तर तिला रविवारी बंगळूरला जायचे आहे . ती साताऱ्याहून पुणेमार्गे बंगळूरला जाईल , असेही सांगण्यात आले . कविताने मुंबई मॅरेथॉनऐवजी फेब्रुवारीत होणाऱ्या राष्ट्रीय मॅरेथॉनला पसंती देण्याचे ठरवले आहे . मुंबईत सहभागी झाल्यास राष्ट्रीय स्पर्धेपर्यंत पूर्ण रिकव्हर होता येणार नाही . त्याचा परिणाम त्या स्पर्धेतील कामगिरीवर होईल , असा विचार कविताने केला असल्याचे सांगितले जात आहे . गतविजेता जितेंद्रसिंग हा रिओ ऑलिंपिकनंतर जखमी झाला होता . तो अद्याप पूर्ण तंदुरुस्त नाही , तर गतवर्षी मुंबई मॅरेथॉनद्वारेच ऑलिंपिक पात्रता मिळवलेला गोपी हा राष्ट्रीय रोड रेड स्पर्धेत सहभागी होईल . मुंबई मॅरेथॉन येत्या रविवारी आहे . त्याच दिवशी ही स्पर्धाही होणार आहे . अर्धमॅरेथॉनमध्ये या स्पर्धेतील अनेक स्पर्धक सहभागी होतात आणि त्याचा परिणाम काही प्रमाणात दोन्ही स्पर्धांवर होईल , असे भारतीय ऍथलेटिक्स पदाधिकारीही मान्य करतात . काही पदाधिकारी सध्या आंतरविद्यापीठ स्पर्धाही सुरू असल्याचीही आठवण करून देतात .


दुपारी किंवा रात्री जेवल्यानंतर झोपायची अनेकांना सवय असते . मात्र ही सवय त्यांना महागात पडू शकते . जेवल्यानंतर किंवा नाष्ता केल्यानंतर लगेच झोपल्यास ते आरोग्यास हानिकारक असते . पोटात काही गेल्यानंतर अनेकांना आळस येतो . झोपून जावेसे वाटते . मात्र असे कितीही वाटले तरी तसे करु नका त्यामुळे आरोग्याच्या समस्या उद्भवू शकतात . पण तुम्हाला जर अशी सवय असेल तर आरोग्याच्या कोणत्या अडचणी येऊ शकतात ते पलक अग्रवाल यांनी सांगितलेली कारणे… पचनक्रियेत अडचणी जेवल्या जेवल्या लगेचच झोपायला गेल्यास खाल्लेल्या अन्नाचे योग्यपद्धतीने पचन होत नाही . यामुळे शरीरात एकप्रकारचे आम्ल तयार होते . पोटात तयार झालेले हे आम्ल झोपल्यामुळे छातीत जाते . त्यानंतर ते घशापर्यंत येते . त्यामुळे सतत ढेकरही येत राहतात . त्यामुळे अशा स्थितीत झोपणे आरोग्यासाठी हानिकारक असते . वजनवाढ तुम्ही जितके अन्न खाता त्यापेक्षा जास्त कॅलरीज बर्न करण्याची आवश्यकता असते . तसे केल्यास शरीराचे कार्य उत्तम राहण्यास मदत होते . मात्र तुम्ही जेवल्यानंतर लगेच झोपलात तर या कॅलरीज योग्य पद्धतीने बर्न होत नाहीत . त्यामुळे तुमच्या शरीरावरील चरबी वाढत जाते आणि नकळत तुमचे वजन वेगाने वाढते . अॅसिडीटी जेवण झाल्यावर लगेच झोपल्याने पोटात आम्ल निर्माण होते . ही अॅसिडीटी जास्त प्रमाणात झाली की त्याचा शरीराला त्रास होतो आणि चांगली झोपही होत नाही . हृदयविकाराचा झटका येण्याची शक्यता अन्नाचे योग्य पद्धतीने पचन न झाल्याने एकूणच पचनक्रिया बिघडते . तसेच अशाप्रकारे झोपल्याने रक्तदाब आणि रक्तातील साखरेचे प्रमाण वाढते . यामुळे हृदयावर ताण येतो आणि हृदयविकाराचा झटका येतो . त्यामुळे जेवल्यानंतर साधारण दीड ते दोन तासांनी झोपायला हरकत नाही . तेही मधल्या काळात काहीतरी व्यायाम करायला हवा .


रेश्मा राईकवार माऊली आपलं सगळंच लय भारी . . म्हणत तुफान हाणामारी करणारा ‘माऊली’ मराठी पडद्यावर प्रेक्षकांनी पहिल्यांदाच पाहिला होता . ‘माऊली’ची ही पहिलीच भेट लोकांच्या पसंतीस उतरली आणि त्यांनी त्याला भारी डोक्यावरही घेतले . त्यामुळे पुन्हा एकदा ‘माऊली’ नावानेच रितेश देशमुख प्रेक्षकांसमोर येणार म्हटल्यावर हा पहिल्या चित्रपटाचा सिक्वल आहे हाच तर्क साहजिकपणे प्रेक्षकांनी लावला . पण इथे नावातही माऊली आहे , चेहराही रितेशचाच आहे आणि त्याच्या हातातही वीट आहे . मात्र ‘लय भारी’ चित्रपटाचा प्रभाव घेऊन आलेला हा चित्रपट एकतर सिक्वल नाही . आणि सिक्वल नसल्याने स्वतंत्र गोष्ट म्हणून पाहायला गेलात तरी जिथे तिथे तुम्हाला लय भारीचाच संदर्भ आठवतो . त्यामुळेच की काय धड इथे ना तिथे या गोंधळात टाकणारा हा चित्रपट मसाला पद्धतीच्या मनोरंजनात मात्र कमी पडलेला नाही . चित्रपटाच्या सुरुवातीलाच आपल्याला वीट घेऊन गुंडांना जेरीस आणणारा माऊली दिसतो . इथूनच ‘लय भारी’च्या प्रभावाला सुरुवात होते . लगोलग होळीचे गाणे येते आणि पहिल्या चित्रपटाप्रमाणेच गाण्यापुरती जेनेलिया देशमुखचा चेहरा दिसतो . त्यामुळे ‘लय भारी’चेच कथासूत्र आपल्या मनात घोळत राहते . कापूरगावात पोलीस इन्स्पेक्टर म्हणून नव्याने आलेला माऊली सर्जेराव देशमुख ( रितेश देशमुख ) आणि वरवर शांत दिसणाऱ्या गावात पाण्याचा टँकर , दारू असे सगळे गैरधंदे करत वर्चस्व राखून असलेला नाना ( जितेंद्र जोशी ) यांच्यातला संघर्ष म्हणजे हा चित्रपट आहे . एकूणच अॅक्शनपटांना जशी गोष्ट आवश्यक असते तशीच ती इथे घडते . या गोष्टीत एक चांगला माणूस असतो जो नायक असतो आणि दुसरा खूप वाईट माणूस असतो जो खलनायक असतो . चांगल्या - वाईटाच्या गोष्टीत नेहमी चांगलेच जिंकते . फक्त खलनायकाला संपवताना हिंदी चित्रपटातही आपला नायक आधी खूप मार खाऊन घेतो . त्याच पद्धतीने इथेही नायक खूप मार खातो आणि शेवटी विठू माऊलीच्या मदतीने गावाला ‘नाना’ वाईटातून मुक्त करतो . मग या चित्रपटात नावाला का होईना नायकाला नायिका हवी , इथे ती रेणुकाच्या म्हणजेच अभिनेत्री सयामी खेरच्या रूपात पाहायला मिळते . एक भाऊ , मित्र नाहीतर कुणीतरी निष्ठावान लागतो . इथे तेही घटक पुरेपूर वापरले आहेत . त्यामुळे पठडीपलीकडे जाणारे असे या अॅक्शनपटात काही नाही . किंबहुना , ‘लय भारी’ चित्रपटात हे पाहून झालेय की ही भावना मनात घर करते . मुळात , ‘लय भारी’ आणि ‘माऊली’ या दोन्ही चित्रपटांची तुलना करणे योग्य होणार नाही . कारण दोन्ही चित्रपटांचे दिग्दर्शक वेगळे आणि त्यामुळे त्यांची मांडणीही भिन्न आहे . आदित्य सरपोतदार दिग्दर्शित ‘माऊली’ चित्रपटात रितेश देशमुखची हाणामारी अगदी हिंदी चित्रपटाबरहुकूम झाली आहे . त्यासाठी केलेली कथा आणि पात्रांची रचनाही योग्य असली तरी चित्रपटात कथा पुढे नेण्यासाठी जो विठुरायाच्या भक्तीचा आधार घेतला गेला आहे . आणि बंधूप्रेमाचा जो चमत्कार साधला आहे तो हिंदीत कित्येकदा पाहून पाहून लोक थकले आहेत . त्यामुळे त्यात नवे काहीच नाही . नाही म्हटले तरी चराचरात माऊली आहे या तत्त्वाचा पटकथाकार क्षितिज पटवर्धन यांनी पात्रनिर्मितीत चांगला वापर करून घेतला आहे . अशा काही संकल्पना , काही अॅक्शन सिक्वेन्स फार चांगले जमून आले आहेत . मात्र काही तांत्रिक करामती अगदी उघडय़ा पडल्या आहेत . सरपोतदार यांच्या चित्रपटात वेगळाच चेहरा खलनायक म्हणून समोर येतो . इथे तो खूप दिवसांनी जितेंद्र जोशीच्या रूपात आला आहे . जितेंद्रने लुक आणि अभिनय दोन्ही आघाडय़ांवर नानाच्या भूमिकेला न्याय देण्याचा प्रयत्न केला आहे . रितेश देशमुख इथेही माऊली आणि माऊलीच्या ( हे काय कोडे आहे ते चित्रपट पाहिल्यावरच उमगेल ) भूमिकेत भारी ठरला आहे . सयामीला रेणुकाच्या भूमिकेत फार करण्यासारखे काही नाही . तिचा वावर सहज आहे . सिद्धार्थ जाधवलाही मोठी भूमिका नसली तरी त्याचे असणे आनंददायी आहे . अजय - अतुल यांचे संगीत असलेले ‘माझी पंढरीची माय’ हे गाणे संपूर्ण चित्रपटभर सुंदररीत्या गुंफण्यात आले आहे . एकूणच अभिनय आणि तंत्राच्या बाबतीत चित्रपट भारी असला तरी तो लय भारी आहे म्हणता येत नाही . * दिग्दर्शक – आदित्य सरपोतदार * कलाकार – रितेश देशमुख , सयामी खेर , जितेंद्र जोशी , सिद्धार्थ जाधव , उषा नाईक .


Realme 2 Pro India Launch : रियलमीने आपला नवीन स्मार्टफोन Realme 2 Pro भारतामध्ये लाँच केला आहे . ग्रेटर नोएडा येथील एका आयोजित कार्यक्रमात कंपनीने नवीन स्मार्टफोन लाँच केला आहे . Realme 2 Pro तीन रंगात उपलब्ध आहे . यामध्ये आइस लेक , ब्लू ओसियन आणि ब्लॅक सी या रंगाचा समावेश आहे . ११ ऑक्टोबर पासून हा फोन बाजारांमध्ये विक्रीसाठी उपलब्ध असणार आहे . लाँच ऑफरनुसार , जिओ ग्राहकांसाठी १ . १ टीबी डेटा आणि ४ , ४५० रुपयांपर्यंत ग्राहकांना फायदा होणार आहे . यावर नो कॉस्ट ईएमआय ऑफरही दिली आहे . Realme 2 Pro या स्मार्टफोनचे वैशिष्ट्य म्हणजे याला ८ जीबी रॅम देण्यात आली आहे . याचा डिस्प्ले ६ . ३ इंच आहे . १२८ जीबी पर्यंत याचे इनबिल्ट स्टोरेज आहे . तसेच या फोनमध्ये ड्युल फ्रंट व रिअर कॅमेराही देण्यात आला आहे . या फोनची किंमत भारतामध्ये १५ , ९९० रूपयांपासून सुरू होत आहे . रियलमीच्या नव्या फोनला २० हजार रूपयांपेक्षा कमी किंमतीच्या प्रकारात लाँच केले आहे . Realme 2 Pro च्या ४ जीबी रॅम आणि ६४ जीबी स्टोरेजच्या स्मार्टफोनची किंमत १३ , ९९० रूपये आहे . तर ६ जीबी रॅम आणि ६४ जीबी स्टोरेजवाल्या स्मार्टफोनची किंमत १५ , ९९० रुपये आहे . ८ जीबी रॅम आणि १२८ जीबी स्टोरज असणाऱ्या Realme 2 Pro स्मार्टफोनची किंमत १७ , ९९० रूपये आहे . Realme 2 Pro चे स्पेसिफिकेशन्स ६ . ३ एचडी डिस्प्ले ( 2340×1080 पिक्सल ) स्नॅपड्रॅगन 660 एआयई चिप ४ , ६ आणि ८ जीबी रॅममध्ये उपलब्ध ६४ आणि १२८ जीबी पर्यंत स्टोरेज ड्युअल फ्रंट व ड्युअल रियर कॅमरे १६ मेगापिक्सल प्रायमरी व २ मेगापिक्सल सेकंडरी सेंसर सेल्फी आणि व्हीडियोसाठी एआय ब्यूटी 2.0 अनलॉकसाठी फिंगरप्रिंट सेंसर ड्युअल सिम सपोर्ट 3500mAh बॅटरी यूएसबी ओटीजी ब्लूटूथ फोर जी वीओएलटीई डिस्टेंस सेंसर एक्सीलेरोमीटर सेंसर जायरोस्कोप सेंसर जियोमॅग्नेटिक सेंसर


बॉलिवूडमधली सर्वात लाडकी जोडी दीपिका आणि रणवीर यांच्या लग्नाबद्दल सुरु असलेल्या चर्चा संपत नाही तोच आता नवी बातमी समोर येत आहे . ती म्हणजे अशी की लवकरच ही जोडी विवाहबंधनात अडकणार आहे . या दोघांच्या कुटुंबियांनी लग्नची बोलणी केली असून दोघंही थाटामाटात लग्न करणार असल्याचं समजत आहे . ‘पद्मावत’ सिनेमा प्रदर्शित झाल्यानंतर दीपिका आणि रणवीरच्या आई - वडिलांमध्ये लग्नाची बोलणी झाल्याचं ‘मुंबई मिरर’नं म्हटलं आहे . त्यामुळे बॉलिवूडचं हे हॅपनिंग जोडपं यावर्षी लग्नाच्या बेड्यात अडकणार आहे . दीपिका आणि रणवीर कदाचित सप्टेंबर ते डिसेंबर या काळात लग्न करू शकतात . लग्न हिंदू पद्धतीनं होणार आहे पण लग्नाचं स्थळ मात्र अजूनही ठरलं नाही . कदाचित अनुष्का विराटच्या पावलांवर पाऊल ठेवत हे दोघंही डेस्टिनेशन वेडिंग करण्याची शक्यता नाकारता येत नाही . बी - टाऊनमधील काही सुत्रांच्या माहितीनुसार दीपिकानं लग्नाच्या खरेदीलाही सुरूवात केल्याचं समजत आहे . वाचा : विजय मल्ल्याच्या लग्नाला एक्स किंगफिशर कॅलेंडर गर्ल्स उपस्थित राहणार का ? जानेवारी महिन्यात दीपिका आणि रणवीर सुट्टया व्यतीत करण्यासाठी बाहेर गेले होते . याचवेळी दोघांनी गुपचूप साखरपुडा आटोपल्याच्याही चर्चा होत्या . ५ जानेवारीला दीपिकाचा वाढदिवस होता . वाढदिवसानिमित्त रणवीरच्या आईनं तिला डायमंडचा सेट आणि फॅशन डिझायनर सब्यसाचीने डिझाइन केलेली साडी भेट म्हणून दिली होती . दीपिका आणि रणवीरच्या नात्याविषयी सर्वांनाच माहिती असली तरीही या दोघांनी कधीही आपल्या नात्याचा उघडपणे स्वीकार केलेला नाही . रिलेशनशिपविषयी कोणतेही प्रश्न विचारले असता त्या दोघांनीही मोठ्या कौशल्याने या प्रश्नाची उत्तरे देण्यात टाळाटाळ केल्याचे पाहायला मिळाले . त्यामुळे लग्नाच्या चर्चेवर दोघं काय प्रतिक्रिया देतात याची उत्सुकता चाहत्यांना आहे . वाचा : शूट रद्द केल्यानंतर कपिल का म्हणतोय ‘जी नहीं करता’ ?


टीम इंडियाचा कर्णधार विराट कोहली आणि वेटलिफ्टर मीराबाई चानू यांची राजीव गांधी खेलरत्न पुरस्कारासाठी शिफरश करण्यात आली आहे . सूत्रांकडून मिळालेल्या माहितीनुसार अर्जुन पुरस्कार समितीने कर्णधार विराट कोहली आणि मीराबाई चानू यांची शिफारस केली आहे . कर्णधार कोहली याला नुकत्याच झालेल्या इंग्लंड दौऱ्यात कसोटी मालिकेतील मालिकावीराचा किताब मिळाला होता . विराट कोहलीच्या नेतृत्वाखाली भारतीय संघ इंग्लंडविरुद्ध ४ - १ अशा फरकाने पराभूत झाला . परंतु या मालिकेत त्याने फलंदाजीने सर्व क्रिकेटरसिकांना खुश केले . विराट कोहलीने या मालिकेत सर्वाधिक ५९३ धावा केल्या . तर मीराबाई चानू हिचीही प्रगती वाखाणण्याजोगी झाली आहे . मीराबाई चानू हिने ऑस्ट्रेलियातील गोल्ड कोस्ट येथे झालेल्या राष्ट्रकुल स्पर्धांमध्ये सुवर्ण कामगिरी केली होती . ४८ किलो वजनी गटातील वेटलिफ्टींग प्रकारात आपली छाप पाडत तिने भारताला सुवर्णपदक मिळवून दिले होते . याशिवाय , २०१७मध्ये मीराबाई चानू हिने जागतिक वेटलिफ्टिंग चॅम्पियनशिपमध्ये विश्वविक्रम नोंदवून जेतेपदाला गवसणी घातली होती . तिने ४८ किलो वजनी गटात १९४ किलो ( स्नॅचमध्ये ८५ आणि क्लीन - जर्कमध्ये १०९ किलो ) वजन उचलून भारताला दोन दशकांनंतर सुवर्णपदक मिळवून दिले . अशी कामगिरी करणारी चानू दुसरी भारतीय वेटलिफ्टर ठरली होती . २२ वर्षांपूर्वी कर्नाम मल्लेश्वरी हिने वर्ल्ड चॅम्पियनशिपमध्ये सुवर्ण कामगिरी केली होती .


मुंबई रणजी संघात सलामीवीर केविन डी अल्मेडा याचा समावेश करण्यात आला आहे . अरमान जाफर सातत्याने अपयशी ठरत असल्यामुळे केविनला संधी मिळाली आहे . अरमानने सहा डावांत 44 धावाच केल्या , त्यामुळे त्याच्याऐवजी केविनला संधी देण्यात आली . त्याने पुरुषोत्तम ढाल स्पर्धेत नुकतेच त्रिशतक केले आहे . शुभम रांजणे दुखापतीमुळे संघाबाहेर गेला आहे , हेच अखिल हेरवाडकरबाबतही घडले आहे . त्याचबरोबर अजिंक्य रहाणेही अजून पूर्ण तंदुरुस्त नसल्यामुळे खेळणार नाही . जय बिस्ता , तसेच कौस्तुभ पवार या अपयशी सलामीवीरांमुळे प्रफुल वाघेला यासही संधी मिळाली आहे . धवल कुलकर्णी अद्याप गुडघा दुखापतीतून बरा झाला नसल्यामुळे रॉयस्टन डायस संघात आला आहे . मुंबई संघ - आदित्य तरे ( कर्णधार ) , अभिषेक नायर , श्रेयस अय्यर , सूर्यकुमार यादव , सिद्धेश लाड , प्रफुल वाघेला , केविन डी अल्मेडा , शार्दुल ठाकूर , बलविंदर सिंग संधू ( ज्युनि . ) , तुषार देशपांडे , रॉयस्टन डायस , सुफियान शेख , विजय गोहील , अक्षय गिरप , एकनाथ केरकर .